הוועדה לענייני ביקורת המדינה, כנסת 25, פרוטוקול מספר 44, 2023-06-13 00:00

מיקי לוי: צוהריים טובים

מיקי לוי:  אני מתכבד לפתוח את הדיון השני של הוועדה לביקורת המדינה בנושא היבטי משילות בנגב

מיקי לוי:  הדיון הזה עובר כחוט השני מהדיון הקודם שארך כשעתיים וחצי לגבי אובדן הביטחון האישי בחברה הישראלית, ובחברה הערבית בפרט

מיקי לוי:  דנו במספר רב של היבטים, ממחסור בכוח אדם של 2,044 שוטרים במקצועות הליבה, ועד חוסרים בתחנות משטרה, חוסרים של חוקרים, מודיעין, טכנולוגיה, אמצעים, וגם חוסר תכלול של משרדי הממשלה על-ידי פרויקטור

מיקי לוי:  ולכן אני רואה בנושא הזה קשר ישיר לדיון שהיה בשעתיים שחלפו

מיקי לוי:  יש כאן היבטים רחבים מאוד בביקורת שעשה מבקר המדינה

מיקי לוי:  אנחנו נצטמצם כמה שאפשר לנושא הפרוטקשן, כי אני לא מסוגל להקיף את שלל הנושאים

מיקי לוי:  כל נושא כאן צריך ארבע שעות עבודה בערך

מיקי לוי:  בנושא הפרוטקשן, עובר כחוט השני עם הדיון הקודם שעשינו

מיקי לוי:  אז בבקשה, מבקר המדינה

צחי סעד: צוהריים טובים

צחי סעד:  אנחנו מדברים על דוח ביקורת שעסק בהיבטים של משילות בנגב

צחי סעד:  הדוח פורסם לפני כשנתיים, הנתונים שלו מתייחסים לתקופה שקצת לפני כן

צחי סעד:  צריך להביא את זה בחשבון, יכול להיות שדברים השתנו, לא בטוח שתמיד לטובה, בהקשרים האלה

צחי סעד:       כשאנחנו מדברים על משילות, על מה אנחנו מדברים? אנחנו מדברים על שני דברים, על יכולת הממשלה והרשויות הממלכתיות לפעול על פי הסמכויות שלהן בשני היבטים: אחד הוא ביצוע חוקים, החלטות ולאכוף אותם

צחי סעד:  והשני הוא הספקת שירותים, עמידה על זכויות התושבים וסדר חברתי ראוי

צחי סעד:  כשלמעשה אלה שני צדדים של מטבע

צחי סעד:  מצד אחד, התושבים והאזרחים נדרשים לקיים את החובות שלהם, ומצד שני הממשלה נדרשת לקיים את החובות שלה כלפיהם

צחי סעד:  צריך לזכור את זה כשמדברים על כל הדוח שעוסק בנושא המשילות

צחי סעד:       נושא חשוב שהדוח לא עסק בו הוא סוגיית הקרקעות, שהיא חלק אינטגרלי מליבת הבעיות שדורשות פתרון, אבל לא עסקנו בנושא הזה בדוח הזה

צחי סעד:      הדוח הוא למעשה דוח רוחבי של סוגיות בתחום המשילות, אכיפת החוק והספקת שירותים, שמירה על זכויות תושבים במגוון של נושאים

צחי סעד:  נסקור את זה רק ברמה של נקודות

צחי סעד:  צריך לזכור שחלק מהדברים הם ביצה ותרנגולת, לא ברור מה נולד לפני כן – ליקוי כזה או ליקוי אחר

צחי סעד:  ואני אתייחס לזה

צחי סעד:      נושא אחד שבדקנו הוא הנושא של תוכניות לפיתוח, תוכניות חומש לסיוע למגזר הבדואי

צחי סעד:  תוכנית חומש לשנים 2017–2019, בדקנו את הוצאת התקציב של 3

צחי סעד: 2 מיליארד, ולמעשה חצי ממנו רק הוצא, וחצי ממנו לא הוצא

צחי סעד:      הנושא של, על מי אנחנו מדברים כשמדברים על האוכלוסייה הבדואית בנגב, אומדן התושבים, יש פערים מאוד גדולים במספרים, יש פערים ברישום של תושבים, גם ברשויות מקומיות קיימות וגם בפזורה

צחי סעד:      הנושא של שמות לרחובות, מספרים לרחובות, כתובות

צחי סעד:  זה נושא שנראה לכאורה פעוט, אבל הוא מאוד מאוד משמעותי, ויש לו השלכות על אכיפה, על אכיפת גביית מיסים, על חלוקת דואר ועל דברים אחרים שקשורים במתן זכויות לתושבים

צחי סעד:  אז יש היעדר של מיפוי ושיום של רחובות במקומות נרחבים

צחי סעד:      הנושא של תפקוד רשויות מקומיות ותאגידי מים

צחי סעד:  הצבענו על פערים משמעותיים בתשתיות, הצבענו על גבייה נמוכה של ארנונה, על גנבות מים, תופעה שהיא בהיקפים נרחבים, שיעור נשירה גבוה של תלמידים מבתי ספר, 30%, גבוה משמעותית מאוד ממגזרים אחרים בחברה הישראלית

צחי סעד:      הנושא של תשתיות לאומיות שקיימות באזורי הנגב, הצבענו על פגיעות משמעותיות במתקנים של "מקורות", של חברת חשמל, של תש"ן

צחי סעד:  ברור לכל אחד מה המשמעות של הדברים האלה

צחי סעד:  היקפים נרחבים של התופעה, זו לא תופה זניחה בהקשרים האלה

צחי סעד:      היבטים של איכות הסביבה, של היעדר תשתיות לטיפול בשפכים, ורשויות מקומיות בנווה מדבר ובאל קסום, והיישובים הלא מוכרים, אין בכלל תאגיד מים לטיפול בשפכים, תופעות של השלכות פסולת, פגרים, בהיקפים נרחבים, תחנות דלק פיראטיות וכו'

צחי סעד:  כל זה גורם לפגיעות משמעויות באיכות הסביבה

צחי סעד:      בתחום אכיפת החוק הצבענו על תופעות של פעילות פלילית בסמוך לבסיסי צבא, בסמוך לבסיס נבטים, בסמוך לבסיס צאלים, בנייה בלתי חוקית, פעילות פלילית במרחבים של בסיס צאלים, גנבות נשק, חממות קנאביס, פעילות פלילית נוספת

צחי סעד:      הנושא של אכיפת חוקי תנועה בכבישים, בעיה קשה בתחום הזה

צחי סעד:  הבאנו מספרים של עבריינות כביש, בריונות כביש, תופעות שהן מאוד משמעותיות ונמשכות תקופות ארוכות, לא מדברים פה על תקופה נקודתית, אלא על תופעות שנמשכות כבר מספר שנים

צחי סעד:      נושא של גביית דמי חסות, תכף נתייחס לזה קצת יותר בפירוט

צחי סעד:  טיפול חסר בתופעה הזאת

צחי סעד:  תופעת פוליגמיה, גם כן טיפול חסר, בלשון המעטה, כמובן

צחי סעד:      הנושא של תשלומי מס, דיווחים כוזבים לביטוח לאומי, גביית ארנונה נמוכה, קצבאות ביטוח לאומי שמשולמות לתושבים שלא מתגוררים בנגב, אלא ביהודה ושומרון בפועל

צחי סעד:  ועוד מספר נקודות, שתכף נתייחס אליהן קצת יותר בהרחבה, בהתאם לדגשים שהצגת בתחילת הדיון

צחי סעד:      בסך הכול, אדוני היושב-ראש, התמונה שעולה מהדוח בהקשר של משילות בנגב מראה תמונה קשה ועגומה של בעיות משילות חמורות, בשני היבטים: אחת, כמו שאמרתי, אכיפת החוק; שתיים, הספקת שירותים ושמירה על זכויות של תושבים שזכאים לשירותים ולזכויות האלה

צחי סעד:      הדוח, למעשה, מצביע על מגוון של המלצות במגוון של תחומים, שאני אסקור רק את הבולטים או העקרוניים שבהם

צחי סעד:  אז מתחייב, פשוט מתחייב מהדבר הזה, הוא גורם מתכלל שיהיה אחראי על תוכנית אסטרטגית שתכלול את כל התחומים הרלוונטיים לטיפול באוכלוסייה הלא יהודית, כמובן גם יעקוב אחרי הביצוע

צחי סעד:       נדרשת תוכנית אסטרטגית, ובכלל זאת גם תוכנית רב-שנתית להשלמת כלל התשתיות הציבוריות

צחי סעד:      נדרשת היערכות מתאימה של משרדי ממשלה וכלל הגורמים למיגור התופעות של הפגיעה בתשתיות תוך שיתוף פעולה ביניהם ורתימה של משטרת ישראל לנושא הזה

צחי סעד:       ורשויות אכיפת החוק והמשטרה, המלצנו להן לתעדף בצורה יותר משמעותית את הטיפול של הפגיעה בתשתיות ואת הטיפול בתופעות הפליליות האחרות שהזכרתי פה: דמי חסות, גנבות נשק, פעילות פלילית, חממות וכל מה שקשור בזה

צחי סעד:      ומילה נוספת, חשוב לומר, הדוח המליץ לפעול לצמצום הפערים בין היישובים הבדואיים לשאר היישובים בנגב, ובהקשר הזה חשוב לומר שאומנם אוכלוסיית הבדואים בנגב, שמנתה כ-270,000 איש בתקופה שאנחנו התייחסנו אליה, זה המספר שהוא, הערכה או אומדן לשנת 2018, 20% מתושבי הנגב, 3% מתושבי המדינה

צחי סעד:  והצבענו בדוח גם בנושאים שפירטתי על מעורבות גבוהה יותר מהשיעור באוכלוסייה בנושאים שקשורים לפגיעה במשילות

צחי סעד:       אבל צריך לזכור שהאוכלוסייה הזאת זכאית למסגרת כלכלית וחברתית שתאפשר לה להשתלב שילוב של ממש בחברה הישראלית, והמיצוב שלה היום כקבוצה הענייה ביותר בישראל מטיל על הממשלה לפעול להגברת המשילות בנגב, אמרתי, בשני היבטים: גם אכיפת החוק וגם הספקת השירותים, כדי לאפשר לאוכלוסייה הזאת להיחלץ מהמצב ולהעניק להם, במיוחד לדור הצעיר, כלים מתאימים להתפתחות בעתיד

צחי סעד:      עכשיו, ברשותך, מכיוון שהנושא הוא מאוד רחב, נראה סרטון של דקה ונסקור בקצרה את הנושאים שביקשת לתת עליהם דגש

צחי סעד:      אז ברשותך, ניתן סקירה קצרה על נתונים בהקשרים שביקשת לתת עליהם דגש

חנן פורת: אנחנו נתרכז בהקשרים של פשיעה, אכיפה, סדר ציבורי

חנן פורת:  אלה הנקודות שאנחנו ניגע בהן, ככה, בקצרה, כמה שאפשר

חנן פורת:      אז זה באמת מראה פה נתונים רלוונטיים על פגיעה כספית ופיזית, בתשתיות לאומיות של חברת חשמל, של "מקורות", של תש"ן

חנן פורת:  אנחנו רואים מעל מאה מקרים מדי שנה ל"מקורות", גנבת סולר, פגיעה בתשתיות, התחברויות פיראטיות

חנן פורת:  חברת חשמל, גם כן, עשרות מיליוני שקלים נזק מדי שנה, התחברויות פיראטיות, גנבות שנאים וכו'

חנן פורת:  אנחנו נראה בהמשך גם תמונות, גם לגבי תש"ן

חנן פורת:  המון נזקים שקשורים לחברות ממשלתיות בהקשרים האלה של אכיפה

חנן פורת:  רואים פה גם נתונים לגבי התחברויות פיראטיות, אפילו בטווח קצר

חנן פורת:      יש פה כל מיני תמונות שאנחנו צילמנו, כצוות, כמובן יש הרבה יותר מזה, ומי שיסתובב בנגב, רואים מצד ימין, אם בכל הארץ בדרך כלל ברזים מרכזיים, שיברים מרכזיים, מגודרים, אז באזורים האלה, בגלל שכבר אין טעם כי כל הזמן פורצים אותן, אז זה פתוח

חנן פורת:  זו תמונה שצילמנו במסגרת סיבוב שם

חנן פורת:  רואים שם צינור שבור, רואים התחברות פיראטית בתל שבע

חנן פורת:  גם כן, הכל מסיורים של המבקר

חנן פורת:  בצד שמאל, מי שרואה, יש שם ממש ניסיון לגנבה של שנאי של חברת חשמל, המון שנאים נגנבים מדי שנה, נזקים של עשרות מיליונים לחברת חשמל בתקופת הביקורת רק מהדברים האלה

חנן פורת:      דיברנו פה על היבטים ביטחוניים, על פלישה לשטחי אש, על תשתיות צבאיות שצמודים אליהן, צמודי גדר, מצד ימין זה בסיס נבטים, רואים ממש איך - - - אותם התיישבות בלתי מוסדרת

חנן פורת:  מצד שמאל רואים גידולי סמים, חממות, יש לפי ההערכה מאות כאלה רק באזור צאלים

חנן פורת:  ולמטה גם כן רואים תמונות שקשורות לשרפות שפוגעות שם, כמובן, פלישות, גנבות ציוד, גנבות נשקים

חנן פורת:  כל הדברים האלה הם דברים שעלו במסגרת הפעילות הצבאים, צאלים, נבטים וכו', אבל למעשה בכל שטחי הצבא בנגב

חנן פורת:      אז אנחנו המלצנו פה, דיברנו על ליקויים, על חברת חשמל, על אירועים של גנבה, התחברות פיראטית, פגיעה מכוונת בתשתיות, דיברנו על זה שכמו שנאמר גם בסרטון, שאין כמעט תשתיות מים, ביוב, היעדר תשתיות לטיפול בשפכים

חנן פורת:  רוב הביוב שם נעשה באמצעות בורות ספיגה

חנן פורת:  וגם ראינו שהמדינה בפועל לא מצליחה להתמודד עם כל מה שקשור לדרישה לשטחי אימונים ונשק, גנבת נשק, תופעות פליליות שקורות בכל שטחי צאלים ושטחים אחרים

חנן פורת:  והמלצנו פה באמת על פעולות מדינתיות, כמובן, בשיתוף המשטרה, למלחמה בתופעות האלה, גם בשטחי הצבא וגם בהקשרים של החברות הממשלתיות: "מקורות", חברת חשמל וכו'

חנן פורת:       הנושא של אכיפה, כל מה שדיברנו, מספר מישורים, דמי חסות

חנן פורת:  המספר שמופיע פה מצד ימין למטה, 264 - - - דמי חסות, זה באמת קצה הקרחון, זה כלום

חנן פורת:  אנחנו נפגשנו במסגרת הביקורת גם עם קבלנים, גם עם בעלי עסקים, גם עם אנשים שבונים בתים שם

חנן פורת:  היינו בעמק שרה

חנן פורת:  אנחנו נראה בשקף הבא תמונות של רחובות שלמים, שרשום שם מי המשפחה שגובה שם דמי חסות

חנן פורת:  נפגשנו עם בעל מוסך שאומר: "אני מבחינתי לא מתלונן לאף אחד, אני יודע שככה זה עובד

חנן פורת:  אני מטפל לחלק מהאנשים שפונים אליי ומאיימים עליי, אני מטפל ברכבים חינם, אני משלם פה דמי שמירה, בלי שומר, כמובן, בשביל שלא יפגעו בזה

חנן פורת:  כל הזמן התעריפים עולים"

חנן פורת:  היום זה נעשה אפילו עם חשבונית, הכול מסודר, לפעמים הכול על השולחן, אין פה באמת משהו שמוסתר

חנן פורת:       ראינו גם תמונות של שפיכת פסולת, סתימת ערוצי נחל וכו'

חנן פורת:       דיברנו פה גם בהקשר של פוליגמיה, ראינו שרק 5% מהתיקים מגיעים לכתבי אישום

חנן פורת:  מאות מקרים שהמשטרה יודעת עליהם, שהרשויות יודעות עליהם, וכמעט הם במלחמה

חנן פורת:      תעבורה היא באמת נושא כואב ששווה לדבר עליו דקה

חנן פורת:  אנחנו מדברים באמת על נהיגה עבריינית פושעת, במגוון נושאים: נהיגה ללא ביטוח, ברכבים לא תקינים, בלי חגורות, נגד כיוון התנועה

חנן פורת:  אני מדבר על נתונים שקיבלנו על מרכז השליטה ב-2018, 3,600 דיווחים על בריונות בכבישים, 34 מקרים על ירי בכבישים, 178 מקרים של זריקות אבנים, 62 מקרים של גמלים משוטטים, רואים פה 17 אנשים שנהרגו בכבישי הנגב מגמלים משוטטים

חנן פורת:  כל הדברים האלה כמובן עולים מהנתונים

חנן פורת:  וסתם נתון כדי לסבר את האוזן, אם אנחנו מדברים על כך שבאוכלוסייה הלא יהודית בנגב יש 10% שמחזיקים רישיון נהיגה, אז אם מעורבים מקבלים בערך 80% מהדוחות, ומעורבים ב-62% מהתאונות הקטלניות, זאת אומרת, עם הרוגים, מבחינת ההשפעה של הדבר הזה

חנן פורת:      גם פה אתם רואים את הנושא של שפיכת פסולת, רואים פה מימין למעלה את מה שדיברנו עליו, הרחובות המסומנים, מי גובה את דמי החסות, הכול על השולחן, הכול ידוע

חנן פורת:  למטה רואים תמונה שבה נהרג אזרח מהתנגשות בגמל

חנן פורת:  בצד שמאל רואים, עוד פעם, מעקה בטיחות, גנבות של תמרורים, גנבות של תמרורים למכירה

חנן פורת:  למעלה תמונות של נהיגה של ילדים בני 13, 14, זה דבר שהוא שכיח מאוד, המשטרה יודעת מזה, כולם יודעים מזה

חנן פורת:       בשקף הבא יש נתון שקשור לאיכות הסביבה, אבל לא רק לאיכות הסביבה

חנן פורת:  יש מפה שמראה את הקרבה של בערך 3,500 תלמידים שנמצאים צמוד, בערך 2

חנן פורת: 5 ק"מ מאזור תעשייה, מפעלים כימיים ברמת חובב

חנן פורת:  כולם יודעים מזה, כולם מדברים על זה שאולי הדבר הזה יגיע לאסון בקנה מידה עצום

חנן פורת:  הדרישה של המשרד לאיכות הסביבה היה בערך פי שניים, אבל בגלל דברים שקשורים לאכיפה, למנהלה, להתקשרויות בין גופים, הדבר הזה קיים גם היום

חנן פורת:      דיברנו פה על המלצות בהקשר לבעיות פינוי פסולת, לטיפול בגביית דמי חסות, למיגור הנושא של נהיגה עבריינית בנגב, כל המלחמה בפוליגמיה

חנן פורת:  צריך להבין, חלק גדול מהדברים הם דברים שקשורים למשטרה

חנן פורת:  בדוח הצבענו על כך שהייתה החלטה מ-2016 להקים חמש תחנות משטרה

חנן פורת:  בפעול יש שלוש תחנות שעדיין לא הקימו, וגם אלה שהקימו, יש בהן מחסור גדול של שוטרים, אני מניח שיורחב על זה בהמשך

חנן פורת:      לא ניתנים שירותי דואר בנגב, בין היתר בשל פגיעה במחלקים, שבירה של תשתיות וכו'

חנן פורת:  אבל אני חושב שהדברים האלה מדברים בעד עצמם

חנן פורת:  עד כאן, מבחינתנו

חנן פורת:  אם תרצה, אפשר להרחיב בכל נושא

מיקי לוי: תודה רבה

מיקי לוי:  רק בבוקר ראינו מה בתחנת עיירות וגם נגענו בזה בדיון הקודם, מחסור חמור בשוטרים, וגם אלה שנמצאים עוזבים

מיקי לוי:  אני לא אלך לפי הסדר, יסלחו לי אנשי המשטרה, חבריי לשעבר

מיקי לוי:  אז השומר החדש, און ריפמן, או מי מטעמכם שנמצא כאן, בבקשה

מיקי לוי:       רק רגע לפני שתדברו

מיקי לוי:  יש כאן הרבה משתתפים

מיקי לוי:  זמן דיבור או זכות דיבור בין שתיים לשלוש דקות

מיקי לוי:  אין ברירה, תאמיני לי, חברי הכנסת יודעים להכניס את כל הדברים שהם רוצים להגיד לשלוש דקות במליאה

מיקי לוי:  בבקשה

שרה אסקין חזוני: צוהריים טובים, כבוד היושב-ראש

שרה אסקין חזוני:  קודם כול תודה רבה על ההזמנה

שרה אסקין חזוני:  אני אעביר תכף את רשות הדיבור לחברי פה, תומר, חקלאי משדה משה

שרה אסקין חזוני:  אני רק במשפט אחד אגיד בקצרה שבכל מה שקשור לתופעת הפרוטקשן, או דמי החסות בכל המרחב של ישראל, השומר החדש, מאז 2007 בעצם מסייע לחקלאים בשמירה בידיים עובדות וכדומה, ונחשף לתופעה הזאת שעולה בקצב מתמיד, במיוחד בשנים האחרונות

שרה אסקין חזוני:  וזה הביא את השומר החדש לעיסוק יותר אינטנסיבי בנושא, כרגע ברמת המחקר, כמובן

שרה אסקין חזוני:  דוח הפשיעה שנמצא פה בידי מציג את הנתונים של סקר שפתחנו למאות משיבים, מתוכם 300 משיבים בסך הכול, כאשר הנתונים הדרמטיים הם שמכל המשיבים, 73% מתוך ה-300 העידו שהם חוו ניסיון, או בפועל התקשרות עם דמי חסות

שרה אסקין חזוני:  מפאת קוצר הזמן אני אעצור כאן

שרה אסקין חזוני:  אני אעביר את רשות הדיבור לתומר

מיקי לוי: בבקשה, שם מלא, תפקיד והשתייכות לפרוטוקול

תומר מנשה שבתאי: שלום לכולם, שמי תומר שבתאי, חקלאי ממושב שדה משה, עצמאי, לא קשור לאף ארגון

תומר מנשה שבתאי:      דיברו הרבה על פרוטקשן ודמי חסות

תומר מנשה שבתאי:  אם תשאל באזור, קודם כול, שדה משה על המפה, מי שלא מכיר, כביש 6, מחלף קריית גת, 40 דקות מתל אביב, 40 דקות מבאר שבע, מרכז הארץ, בגדול

תומר מנשה שבתאי:  לא איזה חור, סליחה על הביטוי, בנגב, 40 דקות אני מניע את הרכב, אני עם הבנות שלי בתל אביב

תומר מנשה שבתאי:  זה על המיקום

תומר מנשה שבתאי:      דיברו פה הרבה על פרוטקשן, אבל אם תשאל את החבר'ה, חקלאים, לא חקלאים, בעלי עסקים, תביא אותם לחדר כזה, תשאל אותם מי משלם פרוטקשן, לא יודע אם מישהו יהיה גיבור מספיק כדי להרים את היד ולהגיד שהוא משלם פרוטקשן, אני טוען שכולנו משלמים פרוטקשן

תומר מנשה שבתאי:  מחירי הדירות, מחירי המים, מחירי הפירות והירקות, מחירי העסקים, במוסכים, כולנו משלמים את המחיר הזה של הפרוטקשן

תומר מנשה שבתאי:      מילה על הדוח שקראתי, אף מילה על חקלאות, אף מילה על שטחים פתוחים, לא מדברים על זה בכלל

תומר מנשה שבתאי:  עכשיו, רוב השטחים שאנחנו נוסעים בהם, כשנוסעים על כביש 6 או על כל כביש בארץ, אנחנו רואים חקלאות, מימין ומשמאל

תומר מנשה שבתאי:  אני לא יודע להגיד את זה באחוזים, אבל זה אחוז גדול משטחי המדינה שהם שטחי חקלאות

תומר מנשה שבתאי:  והשטחים האלה, לצערי, כבוד היושב-ראש, הם מופקרים

תומר מנשה שבתאי:  אנחנו מופקרים

תומר מנשה שבתאי:  ברגע שהמדינה, המשטרה, שעושה את המקסימום שהיא יכולה, אבל היא, כמו שאמרת קודם לכן, חסרות לה ידיים עובדות, חסרים לה רכבים, חסרים לה כלים כדי לטפל בתופעה הזאת של פשיעה חקלאית

תומר מנשה שבתאי:      עכשיו, לי זה לא משנה אם אני משלם פרוטקשן, או אם גונבים לי מכלי דשן או גונבים לי פירות או פוגעים בי, זה לא משנה אם אני משלם את הפרוטקשן הזה מכיס ימין או מכיס שמאל, אני משלם אותו, זה לא משנה, וכולנו משלמים אותו

תומר מנשה שבתאי:       פה נכנס הסיפור של השומר החדש

תומר מנשה שבתאי:  השומר החדש, ברגע שהמתנדבים שלו, כשהרכבים שלו לא נמצאים בשטח, אנחנו סובלים מגבנות, מכל סוג ומכל דבר

תומר מנשה שבתאי:  כשלא מצליחים לגנוב פירות, גונבים שעוני מים, כשלא מצליחים לגנוב שעוני מים, גונבים מערכות מים אחרות

תומר מנשה שבתאי:  כשלא מצליחים לגנוב את זה, גונבים כלים חקלאיים, טרקטורים, טנדרים, הכול מהכול

תומר מנשה שבתאי:  אנחנו שוק פתוח, בזאר, לשכנים שלנו

תומר מנשה שבתאי:  אין משהו, לי, אישית, במשק, שלא נגנב לי, או פריט מסוים

תומר מנשה שבתאי:  הכול גונבים, ואת הכול אני צריך להשלים

תומר מנשה שבתאי:  לכן אני אומר, ואני חוזר עוד פעם, זה לא משנה אם אני משלם פרוטקשן או לא משלם פרוטקשן

תומר מנשה שבתאי:  אנחנו כולנו משלמים את זה בדרך כזאת או אחרת

תומר מנשה שבתאי:      לסיכום, אם יורשה לי, אם המדינה, המשטרה, הפרקליטות, יבינו שהשטחים הפתוחים הם, אני לא רוצה להשתמש במושגים בהגנה, אבל יבינו שזה קו המגע, שאנחנו בקו המגע או בקרב ההחזקה, יבינו שברגע שאנחנו חזקים בשטחים הפתוחים, אנחנו נסבול פחות מפשיעה אחרת

תומר מנשה שבתאי:  פחות פריצות, פחות גנבות רכבים

תומר מנשה שבתאי:  כל אירוע פלילי כזה או אחר, אם אנחנו נעצור את זה לפני שהם מגיעים אלינו ליישובים, אם נהיה חזקים בשטחים הפתוחים, אנחנו נהיה חזקים בכל מקום אחר

תומר מנשה שבתאי:  תודה

מיקי לוי: המשרד לביטחון לאומי

נסיה יודיץ: טוב, שלום

נסיה יודיץ:  שמי נסיה יודיץ, אני ראש אגף תכנון במשרד לביטחון לאומי

נסיה יודיץ:  אני נמצאת כאן יחד עם נציגי משטרת ישראל

נסיה יודיץ:  אנחנו עיינו בדוח שמתייחס לבחינה של נתונים מהשנים 2020, ומה שאנחנו ויכולים להציג בשלב הזה, זה בעצם לתאר את הפעולות המרכזיות שעשה המשרד לביטחון לאומי בתקופה האחרונה בהקשר למשילות בנגב

נסיה יודיץ:      אני אפתח ואומר שהשר לביטחון לאומי שם במיקוד העשייה שלו את הסוגיה של המשילות בנגב, פורסמו גם מטרות ויעדי השר, ויש התייחסות ספציפית גם לתהליכים האלה

נסיה יודיץ:  ועכשיו, משהתקבלו המסגרות התקציביות, ובימים אלו מגובשות תוכניות העבודה, גם כן הדברים יבואו לידי ביטוי בצעדים אופרטיביים בתוך תוכניות העבודה

נסיה יודיץ:      בשביל לתת מענה לסוגיות של משילות בנגב, המשרד ימשיך ליישם החלטות ממשלה 549, שעוסקות גם כן באופן ספציפי במרחב הנגב, והביאו לחיזוק של תחנות משטרה שנמצאות במרחב הנגב, שיעורי האיוש מבחינת ההתעצמות של התקנים באזור הנגב עומדים באותם היקפים של כלל החלטה של 549, אפילו טיפה יותר

נסיה יודיץ:       יש החלטת ממשלה 1279 שעוסקת גם כן בחיזוק תחנות, וגם שם אנחנו נותנים מענה לתל שבע ולמשקי קהילה באזור הנגב

נסיה יודיץ:  ויש היבטים נוספים שבהם אנחנו נותנים מענה לאזור, שאני מניחה שהם פחות במיקוד, שמדברים על - - - עם משרד הרווחה, וכך הלאה

נסיה יודיץ:      נוסף על החלטות הממשלה שמבוצעות, גם משטרת ישראל מבצעת פעולות ייעודיות בהקשר למחוז דרום, ואנחנו נרחיב על כך בהמשך

נסיה יודיץ:  הוקמו מפקדות משימתיות שפועלות בהקשר הזה

מיקי לוי: אז רק תפרטי לנו

מיקי לוי:  עד עכשיו זה היה כותרות

מיקי לוי:  חלק מהחלטות הממשלה אנחנו מכירים, אני יכול לגלות את אוזנך שבערך 10,000 החלטות ממשלה לא מבוצעות

מיקי לוי:  בערך

מיקי לוי:  אז תגידי לי מה הפעולות האופרטיביות

מיקי לוי:  מלבד הכותרת

מיקי לוי:  מה? מה עושים? מה עשו שלשום, מה עושים מחר בבוקר? כדי שאני אוכל לעשות איזשהו דיון המשך, ביקורת, בעוד כמה חודשים

מיקי לוי:      שמענו כאן את מבקר המדינה שמפרט פעולות עברייניות מכאן עד להודעה חדשה

מיקי לוי:  שמענו את החקלאי משדה משה

מיקי לוי:  מה עשיתם, מה עושים? תפרטי לנו

מיקי לוי:  אל תיתני לי כותרות

מיקי לוי:  את יכולה להגיד, עדיין אין לי תוכנית פעולה, עדיין לא נתנו לי את התקציב, אני אבוא אליך בעוד ארבעה חודשים, אני אפרט

מיקי לוי:  זה בסדר

מיקי לוי:  אבל אני רוצה לדעת

מיקי לוי:  אני לא יכול לבוא ולהסתפק רק בכותרות

מיקי לוי:  הדוח הזה, מתי יצא? הדוח הזה יצא לפני שנתיים, אני בא גם בטענות אל עצמי, לא רק אלייך

מיקי לוי:  מה עשינו? מה מתכוונים לעשות? מה עשינו, אני קצת יודע, כי יושב פה חבר הכנסת סגלוביץ', שתכלל את הנושא

מיקי לוי:  תגידו לי מה הלאה, כי אנחנו מאוד מאוד מודאגים ממה הלאה

מיקי לוי:  ואם את יודעת כבר כמה תקציב, אני אשמח לשמוע כדי לרשום אותו בפרוטוקול ולבקר אותו בעוד כמה חודשים

נסיה יודיץ: טוב, אז אני כן אבוא ואומר שלגבי מחוז דרום בנגב אני כן אעשה איזושהי התייחסות, לא רק למשטרת ישראל, ולאחר מכן אני כן אשמח שהנציגים כאן גם כן יקבלו את רשות הדיבור

נסיה יודיץ:      אז משטרת ישראל חיזקה, כשליש מהתקנים שהוקצו ב-549 הוקצו למחוז הדרום

נסיה יודיץ:  ניתן שם דגש גם כן על כנופיות וארגוני פשיעה

נסיה יודיץ:  ניתן מענה ל - - -, ניתן חיזוק לימ"ר, ניתן חיזוק גם כן לתחנות

נסיה יודיץ:  נוסף על כך, ניתנה מעטפת על ידי הרשות הלאומית לביטחון קהילתי

נסיה יודיץ:  גם הוקצו תקציבים לפרישת טכנולוגיות ביישובי הבדואים בדרום, וגם יש פרויקט "עוצרים את הדימום" ביישוב רהט, שממשיך לפעול

נסיה יודיץ:      נוסף על כך, יש מנהלת מערכי אכיפה, שמתייחסת גם להקמה של שיטור מועצתי, שאמור לתת מענה גם כן למרחב הכפרי, ובמובן הזה יש שתי יחידות שצפויות לקום במחוז הדרום

נסיה יודיץ:      ובהקשר למשטרת ישראל, אני אעביר את רשות הדיבור אליכם, כדי שתרחיבו את הדברים

אייל אזולאי: צוהריים טובים, שמי אייל, אני סגן מפקד מרחב הנגב, בסך הכול שלושים שנה משרת במשטרה, רוב השנים במגזר הבדואי

אייל אזולאי:  אז אני אשתדל לתת לכם מהזווית האופרטיבית מה בעצם המרחב, המחוז, עושה, ועם מה אנחנו מתמודדים

אייל אזולאי:  הדוח עצמו פורסם ב-30 בדצמבר 2020

אייל אזולאי:  מפקד המחוז הנוכחי, ניצב פרץ עמר, נכנס חודש לאחר פרסום הדוח, ינואר 2021, ומקבל מספר החלטות שמתייחסות למעשה לעיקר הנושאים שעלו פה

אייל אזולאי:      ההחלטות קודם כול הן מתוך האמצעים המוגבלים שיש ברשותנו

אייל אזולאי:  זה ריכוז מאמץ בהקמה של שלוש מפקדות

מיקי לוי: כמה שוטרים חסרים לך במרחב?     

אייל אזולאי: 234 שוטרים נכון לאתמול

מיקי לוי: כמה כלי רכב חסרים?     

אייל אזולאי: כלי רכב ביחס לתקינה יש, אבל היינו שמחים שיהיו יותר

אייל אזולאי:  יש כלי רכב, אין לנו בעיה של התקינה

מיקי לוי: וכמה שוטרים?     

אייל אזולאי: 1,459 שוטרים, זה התקן נכון להיום במרחב

אייל אזולאי:  אנחנו על איוש של 84%, היינו שמחים כמובן להרבה יותר כוחות ואמצעים, לא רק כוחות

אייל אזולאי:  בסוף, המאבק הוא לא רק באמצעות שוטרים, הוא באמצעות אמצעים טכנולוגיים ואמצעים כאלה ואחרים

מיקי לוי: דנו בזה בדיון הקודם, שלא מוציאים למשטרת ישראל את האמצעים הטכנולוגיים, את היכולות הטכנולוגיות

מיקי לוי:  נמצא פה חבר הכנסת סגלוביץ' שגם עסק בהקמה של חלק מהנושאים האלה

מיקי לוי:  לי היה הכבוד לתת 60 מיליון שקל לטובת האמצעים האלה כסגן שר האוצר

מיקי לוי:  אנחנו יודעים שאתם חסרים בעניינים האלה

מיקי לוי:  גם אמרנו שפתרון העברה לשב"כ הוא לא הפתרון הרצוי

מיקי לוי:  אין להם לא מספיק כוח אדם, ויש בעיות משפטיות קשות מאוד איך מעבירים מצד לצד

מיקי לוי:  תמשיך, אני לא רוצה להפריע

מיקי לוי:  בבקשה

אייל אזולאי: אז אני אומר שאנחנו, בסופו של דבר, עם מה שיש לנו, עם הכוחות, האמצעים והסמכויות, ריכזנו מאמץ בתעדוף, למעשה, של מפקד המחוז

אייל אזולאי:  הוקמה מפקדה שנקראת "מפקדת צירים"

אייל אזולאי:  זה, למעשה, אם אנחנו מדברים פה על מה מציק או מה פוגע בביטחון האישי של אנשים שנמצאים בדרום, זה נהיגה פרועה, כל מי שנוסע בכבישי הנגב, לצערי, יכול להיחשף לנהיגה פרועה, או לאנשים שעולים מהשטח או כל מיני דברים כאלה, ולכן "מפקדת הצירים" זה כוח שהוקם ונמצא בשיתוף של אגף התנועה, מתנ"א, של יחידת יואב, שקיבלנו לצורך המשימה הזאת 16 אופנוע שטח שמסתובבים, כלים מסוג "מבריק", למי שמכיר, עם עבירות מאוד גבוהה בשטח

אייל אזולאי:  ולמעשה, לא יודע כמה נחשפתם לסרטונים של מרדפים, שבעבר לא יכולנו, אז היום הנחישות, ועם הכלים המתאימים, אנחנו לא מוותרים ונכנסים

אייל אזולאי:      רק לפני שבוע פורסם איזשהו מרדף באזור ביר הדאג' בשטחים, בשטחי אש של צאלים, כמו שדובר פה

אייל אזולאי:  עד המעצר של אותם חברים שהשתוללו, זה "מפקדת הצירים"

אייל אזולאי:       מפקדת מג"ב, שהתפקיד שלה למעשה הוא לטפל בכל האירועים בתוך המגזר הבדואי, בעיקר בטיפול בתופעות של האלימות, של האמל"ח, של הקטטות, גם של הנהיגה הפרועה בתוך היישובים, של נהיגה של לא מורשים, זה הכוח

אייל אזולאי:      וכוח נוסף, שמורכב גם הוא מכוח של מג"ב, שהוא מחולק חלק בתוך העיר באר שבע

אייל אזולאי:  כל מי שחי בנגב יודע שבסוף, באר שבע היא עיר הבירה של הנגב, שם נפגשים כולם, גם הבדואים וגם היהודים, ובסוף, זה המפגש

אייל אזולאי:  ולכן יש שם גם הרבה מאוד אירועים פליליים של חיכוך, ולכן הקמנו שם, יש שם כוח של סיירות מג"ב שנמצא שם, ויש שם כוחות שאנחנו מקצים למשימה הזאת

אייל אזולאי:      יש כוח נוסף חדש שהוקם בתקצוב, של זרוע לבט"פ שיושב ברמת הנגב

אייל אזולאי:  המתקן שלו הוא חדש, מונה כ-80 שוטרים, ותפקידו בעיקר לתת את המאמץ בעומק השטח, בואו נגיד ככה, מבאר שבע ודרומה, עד פתחת ניצנה, שזה אזור לכאורה שבזמן כתיבת הדוח כמעט שלא היו שם שוטרים

אייל אזולאי:  אז נכון להיום יש שם כוח משטרה

אייל אזולאי:  מי שלא מכיר, גם נפתחה תחנה חדשה, תחנת משטרה בשגב שלום, ב-18 בספטמבר 2022

אייל אזולאי:  127 שוטרים נכון להיום מאיישים אותה 77% מהסד"כ שהוקמה, שזה למעשה כל הכוח שעובד בתא השטח

אייל אזולאי:       אז אני משתדל לתת את הפרישה וגם את המאמצים, כי דובר פה על טיפול בחממות סמים

אייל אזולאי:  אז אזור חממות הסמים, אגב, נאמר פה על ידי המבקר באזור צאלים, זה לא רק בצאלים

אייל אזולאי:  זה בכל הנגב, זה תא שטח עצום שאנחנו, כדי להגיע בכלל לנקוב את זה ולראות איפה זה, אנחנו מפעילים את המערך האווירי, את המסוקים של משטרת ישראל, פעם בשבוע עולים, ואלה תאי שטח גדולים מאוד, מקבלים סיוע גם מהצבא, צריך לומר, שעוזר לנו בתמונת המודיעין ובתצ"אות, תצלומי אוויר, שאנחנו מנתחים אותם ושולחים כוחות של מג"ב, של הסיירת הירוקה ושל צה"ל, ואפילו צה"ל גייס לנו פלוגת מילואים לטובת המשימה הזאת

אייל אזולאי:      אני יכול לתת רק דוגמה, בשנת 2022, 1,107 חממות, מעל 82,232 שתילי קנאביס, למי שזה אומר, זה כמויות מטורפות

אייל אזולאי:  האם פתרנו את כל הבעיה? לא

אייל אזולאי:  אבל אנחנו עושים הרבה מאוד עבודה, מאמץ

אייל אזולאי:  אני יכול להגיד שאנחנו יכולים לראות ב-2023 איזושהי בלימה

אייל אזולאי:      אגב, טיפה היסטוריה

אייל אזולאי:  פרויקט "שעון חול", למעשה זה כל הגדר על גבול ישראל-מצרים, שזה פרויקט ענק

אייל אזולאי:  הוא שינה למעשה את המגמה

אייל אזולאי:  אם בעבר הסמים היו מוברחים, היום מאוד קשה להבריח

אייל אזולאי:  יש עדיין הברחות, לכן אותם עבריינים העתיקו את אזורי הגידול לנגב הפתוח

אייל אזולאי:  ככל שאנחנו לוחצים, אנחנו מזהים יותר גידולי חממות הרבה יותר צפונה

אייל אזולאי:  אנחנו כבר תפסנו בקריית גת, באזורים שלכאורה בעבר לא נתקלנו בזה

אייל אזולאי:  אז זה מה שנקרא אפקט הבלון, כשאתה לוחץ במקום אחד, סביר להניח שזה יצא

אייל אזולאי:      בהקשר אחר, אגב, אני חייב להגיד שמאוקטובר 2021, יושב פה גם חבר הכנסת יואב סגלוביץ' שבמקרה ליווה את הנושא הזה, והיום זה נמשך

אייל אזולאי:  מבצע "מסלול בטוח" שהוא למעשה, הרי המשטרה היא חלק מתוך המשילות, היא לא לבד

אייל אזולאי:  יש פה שילוב זרועות של כל משרדי הממשלה בהחלטת ממשלה מסודרת

אייל אזולאי:  במקרה אני מוניתי על ידי מפקד המחוז להוביל את זה, ואני מכיר את זה היטב

אייל אזולאי:  כשכולם עובדים יחד, אז גם כשיש מצוקות של כוח אדם ואמצעים, אפשר לעשות יותר

אייל אזולאי:  לא לפתור את הכול, אפשר לעשות יותר

אייל אזולאי:      למעשה, לקחנו 270 יעדים שניתחנו אותם מודיעינית, שהם ה"פארטו", הם אלה שמשפיעים בעיקר, הם מחוללי הפשיעה בנגב, ובנינו תוכנית שלמה סביבם

אייל אזולאי:  חלק משטרה, אכיפה משטרתית, אבל חלק, למשל, המרכז לגביית קנסות בא ואומר, תראו, האנשים האלה חייבים כסף למדינה, והם לא משלמים

אייל אזולאי:  אז אנחנו מלווים באמצעות שוטרים את המרכז לגביית קנסות, הולכים וגובים כסף בעבור המדינה, דבר שלא היה בעבר

אייל אזולאי:      כנ"ל לגבי המשטרה הירוקה יחד עם היחידות לאכיפה סביבתית ברשויות המקומיות

אייל אזולאי:  רשות המיסים, שהיא שחקן דומיננטי

אייל אזולאי:  בסוף, החרמת כלי רכב או כל מיני דברים, שזה עמוק מאוד, צריך להבין גם את העומק של הדברים

אייל אזולאי:  כי בסוף, כשעבריין נוסע באיזה ג'יפ מפואר, וילד רואה אותו, הוא רוצה להיות כמוהו

אייל אזולאי:  והוא לא רוצה להיות כמו מורה בבית ספר או כמו עובד סוציאלי ברשות

אייל אזולאי:  ואנחנו נאבקים גם בדבר הזה

אייל אזולאי:  עשינו מבצעים להחרמת רכבי יוקרה, יחד עם רשות המיסים

אייל אזולאי:  היינו שמחים לעשות יותר, אבל הסמכויות הן מורכבות, ואלה מבצעים מאוד מורכבים, ואנחנו עושים את זה

אייל אזולאי:      לנושא של תחנות דלק, ואני נותן בבריף על כל הנושאים פה, ברשותכם

אייל אזולאי:  הנושא של תחנות דלק, גם זה טופל וקיבל מענה במסגרת מבצע "מסלול בטוח" מאוקטובר 2021, וממשיך עכשיו עם מבצע "מסלול בטוח ירוק" שעליו הכריז השר הנוכחי

אייל אזולאי:  ואנחנו מרכזים מאמץ גם בנושא של תחנות דלק

אייל אזולאי:  אני יכול להגיד שתפסנו לא מעט מכלים, עשרות מכלי דלק, תחנות דלק, משאבות, שאבנו מעל 31,000 ליטר של דלק, תפסנו קרוב ל-500 בלוני גז בסיוע של מנהל הדלק והגז, שזה פיראטי, מבחינה בטיחותית מסוכן

אייל אזולאי:  נעשית הרבה מאוד פעילות

אייל אזולאי:  היינו שמחים לו הייתה לנו, מבחינת התקציבים, גם יכולת מענה משלים לדבר הזה

אייל אזולאי:  כי היום, בסוף, במסגרת מבצע "מסלול בטוח", נאלצנו לבקש עזרה איפה לאכסן את המכלים האלה

אייל אזולאי:  אין לנו תקציבים מסומנים לדבר הזה, וקיבלנו מענה, ואני מקווה שלפחות ככה זה יימשך

אייל אזולאי:      לסוגיית הפרוטקשן

אייל אזולאי:  אני מחבר את זה, אגב, פרוטקשן, סד"ח, סחיטת דמי חסות, אני מחבר את זה גם לפרוטקשן, אני לא יודע כמה מכירים ממש לפרטים את הדבר הזה, אני מחבר את זה לתשתיות הלאומית, לפגיעה בתשתיות

אייל אזולאי:  כי בסוף, כשאנחנו מבינים מה המניע של הדברים האלה, אלה אנשים שנמצאים בשטח ומנצלים הזדמנות

אייל אזולאי:  חברת חשמל רוצה עכשיו להגיע ולסלול את קו 161 במסגרת קו 400, שזה למעשה הקו, המוביל הארצי - - -     

מיקי לוי: כמה קילומטרים נשארו? כי עסקתי בסוגיה הזאת גם כן

מיקי לוי:  כמה קילומטרים נשארו?     

אייל אזולאי: הם עכשיו בשלבי סיום ממש

אייל אזולאי:  אני, ברשותך, יושב הראש, רוצה דווקא לתת את הדוגמה הזאת

אייל אזולאי:  נכון, נאמר פה שפרויקטים תשתיתיים סובלים מפרוטקשן ומהפרעות

אייל אזולאי:  אבל חברת חשמל, בהחלטה של המשרד לביטחון לאומי, לקחו כוח, הקימו כוח משימה של כמה עשרות שוטרים

אייל אזולאי:  זה יושב בתוך יחידת יואב, והכוח הזה ליווה את פרישת הקו החשוב הזה

אייל אזולאי:  זו תשתית לאומית קריטית שיש לה לוחות זמנים מאוד קצרים

אייל אזולאי:  ולכן ליווינו אותם, והקו הזה בוצע לפי תוכניות ולפי לוחות הזמנים

אייל אזולאי:  ככל שהיו לי יותר כוחות, הייתי שמח לתת את זה לכל גוף תשתית שיכול לבוא

אייל אזולאי:  אבל ברור לכולם שאני לא יכול להיות חברת שמירה פרטית של כל הגופים שעובדים פה במשק

אייל אזולאי:       לנושא הפרוטקשן הקלאסי, מה שנקרא פה, אמרתם, עמק שרה

אייל אזולאי:  אז יש לנו כוח שקיבלנו תקציב להקמת חוליה שנקראת חוליית סד"ח, והיא יושבת בתוך ימ"ר נגב

אייל אזולאי:  ימ"ר זה יחידה מרכזית של מרחב הנגב, שלמעשה היא מטפלת בתופעות הפשיעה החמורות, והיא קיבלה את זה כאחריות

אייל אזולאי:  אני יכול להגיד שיש פה הישגים לא מבוטלים, בין שזה מעצר של כנופיות, למי שמכיר קצת את הנגב, מספר כנופיות מתראבין, שזה כפר שיש בו כנופיה שעוסקת הרבה בנושא של סד"ח

אייל אזולאי:      אגב, אני לא יודע אם כולכם שמעתם, בשבת האחרונה היה רצח של בחור ממשפחת אבו-סבילה

אייל אזולאי:  זו משפחה שמתגוררת על כביש דימונה

אייל אזולאי:  באמצע, בין באר שבע לדימונה

אייל אזולאי:  ובאמצע הלילה הם הגיעו לחווה חקלאית בין אופקים לחצרים, יש שם חווה חקלאית של חקלאי מאוד מאוד גדול, יש שם בערך עשרים, שלושים כלים חקלאיים

אייל אזולאי:  באו לגנוב טרקטור

אייל אזולאי:  הבחור הזה שנרצח בקטטה, ככל שאנחנו מבינים, עם הפועלים התאילנדים שם, זה בחור שרק השתחרר לאחרונה, בחור בן 21 עם עבר פלילי מחפיר

אייל אזולאי:  רק לאחרונה הוא ריצה 12 חודשי מאסר, כי הוא גנב תשתיות וגרם נזק לתשתיות בהיקף של מעל 3 מיליון שקלים

אייל אזולאי:  אז הוא השתחרר אחרי 12 חודשי מאסר, והוא כנראה חזר למה שהוא יודע לעשות

אייל אזולאי:  הלך, ניסה לגנוב

אייל אזולאי:  הפעם זה לא הלך כי הוא כנראה נתקל שם בקבוצה גדולה מאוד של פועלים שממה שאנחנו מבינים, התנגדו

אייל אזולאי:  וזה נגמר לצערנו גם בתוצאה שהוא נדקר ומת מהפצעים

אייל אזולאי:      לנושא של בסיסי צה"ל, גם כאן אני יכול להגיד שמשמר הגבול, יש לו יחידת הימ"ס שעובדת בשיתוף עם צה"ל, עם פיקוד דרום

אייל אזולאי:  הימ"ס, הוקמה פלגה חדשה שנקראת פלגת צאלים, שבעצם, אנחנו מבינים ששטחי האש של צאלים מצריכים מענה מיוחד, והפלגה הזו עושה עבודה מצוינת

אייל אזולאי:  הקמנו את נקודת רמת נגב, ששייכת לתחנת שגב שלום, ורק לפני שבוע פרצו לבונקר בתוך בסיס צאלים

אייל אזולאי:  אני אישית הגעתי לשם, ובתוך 24 שעות הצלחנו להגיע לחבר'ה האלה

אייל אזולאי:  שני חבר'ה מביר הדאג'

אייל אזולאי:  עצרנו אותם עם כל 25,000 הכדורים, הכול עדיין בארגזים

אייל אזולאי:  החזרנו את זה לצבא, השניים נחקרים, אני מניח שנגיד להם כתבי אישום בקרוב

אייל אזולאי:       אז הדבר הזה לא קרה פתאום, הוא קרה משום שגם אנחנו, לאור הממצאים של הדוח, הבנו שצריך לעשות עם מה שיש קצת יותר טוב

אייל אזולאי:  אפילו הצלחנו, מתוך תקנים שקיבלנו מהמשרד לביטחון לאומי, הצלחנו להקים נקודת מש"ק באזור צאלים, שהוא למעשה יושב ונמצא בממשק ישיר עם הבסיס, אנחנו בקשר בכלל עם צה"ל

אייל אזולאי:  בינואר 2021 מפקד מחוז דרום, יחד עם אלוף הפיקוד, היום אליעזר טולדנו, הקימו כוח שנקרא "מגן הדרום"

אייל אזולאי:  בתוך מגן הדרום, אני לא אלאה אתכם, הצבא מבין שהוא לא יכול לבד, ואנחנו מבינים, לכן עשינו שילוב כוחות, יש מגן הנגב, מגן ערבה, מגן ניצנה

אייל אזולאי:  זה מודל עבודה משותף

אייל אזולאי:  בתוך זה אנחנו מטפלים יחד בחממות; בתוך זה אנחנו מגינים על מלונות ים המלח, שגם זה שייך לפיקוד דרום, יש לנו מאצ'ינג, שוטרים וחיילים שעובדים יחד; בתוך זה אנחנו עובדים על הגבולות

אייל אזולאי:  יחידת מג"ן, שזו יחידה נושאית לטיפול בגבולות בנושא של אמל"ח וסמים יחד עם הצבא

אייל אזולאי:  למעשה, אנחנו מבינים שרק יחד זה הפתרון

אייל אזולאי:  אני חושב שהמיסוד של הדבר הזה, ראינו את זה ב"מסלול בטוח" שהתחיל באוקטובר 2021, ואני מקווה שזה ימשיך, זה עדיין ממשיך, אבל עושה את ההתאמות ב"מסלול בטוח ירוק"

אייל אזולאי:  וככל שיהיו לנו יותר אמצעים, אני יכול לבוא ולומר שאנחנו נעשה הרבה יותר

אייל אזולאי:  אם יש שאלות, אני אשמח להרחיב

מיקי לוי: תודה רבה

מיקי לוי:  כן, חבר הכנסת, בבקשה

יוסף עטאונה: תודה רבה, כבוד היושב-ראש

יוסף עטאונה:  האמת היא שאני מתלבט איפה להתחיל את הדיון

יוסף עטאונה:  לפי דעתי יש עיוות למושג משילות

יוסף עטאונה:  גם כשמבקר המדינה בא לבדוק את המשילות, לפי התפיסה שלי, כל הנושא של האכיפה במשילות הוא בקצה

יוסף עטאונה:  זה החלק הכי קטן בכל המושג של משילות

יוסף עטאונה:  משילות מתחילה באחריות של משרדי הממשלה השונים כלפי האזרחים

יוסף עטאונה:  משילות מתחילה בזה שכל משרדי הממשלה, במיוחד בנגב, התפיסה וההתחלה, האם הם רואים באזרחים הערבים הבדואים בנגב אזרחים שווים

יוסף עטאונה:      משילות היא שכל משרדי הממשלה, כל אחד ישאל את עצמו, ב-75 השנים האחרונות, איך אנחנו הגענו למצב הזה?     כבוד היושב-ראש וחברי, עכשיו אני הגעתי מדיון על השכלה גבוהה

יוסף עטאונה:  ושני הנתונים שעלו שם: באחוז הזכאים לתעודת בגרות, האוכלוסייה הבדואית היא הכי נמוכה בארץ; באחוז האקדמאים במוסדות להשכלה גבוהה, האחוז שלנו הוא הכי נמוך

יוסף עטאונה:      לפני שבועיים, בדיון אחר, בוועדת חינוך, ובדוח המבקר מתייחס לנשירה, כל ילד חמישי במערכת החינוך הבדואית נושר

יוסף עטאונה:  5,045 ילדים בגילי 3–5 לא נמצאים במערכת החינוך, ואין להם גן ילדים

יוסף עטאונה:      לפני שבוע היה סיור של הוועדה לביטחון הפנים, וגם כבודו היה

יוסף עטאונה:  ואם אתה זוכר, אני העליתי שם, על הגבעה, כשהסתכלנו על הנגב, את המבחן

יוסף עטאונה:  צר לי מאוד שהשתמשת בביטוי, עכשיו, בהצגת הדברים שלך, על צעיר שעשה מה שעשה, אתה אומר שזה מה שהוא יודע לעשות

יוסף עטאונה:  כאילו, לגנוב

יוסף עטאונה:  אמרת את המשפט, וזה רשום

מיקי לוי: אתה פירשת אותו ככה

יוסף עטאונה: לא

יוסף עטאונה:  אתה אמרת: זה מה שהוא יודע לעשות

יוסף עטאונה:  תאמין לי, הוא לא בחר ללכת בדרך הזו

יוסף עטאונה:  ותזכור את המבחן שאני העליתי ומעלה אותו בפני כל הוועדה

יוסף עטאונה:  השנה היא שנת 2000, חודש דצמבר

יוסף עטאונה:  בית חולים סורוקה

יוסף עטאונה:  אותו חדר, שתי יולדות

יוסף עטאונה:  אחת ערבייה בדואית, ואחת יהודייה

יוסף עטאונה:  הערבייה הבדואית היא מהכפר הלא מוכר עווג'אן, שהוא מרוחק 300 מטר בקו אווירי מהיישוב עומר

יוסף עטאונה:  לצורך העניין, לתינוק של עומר נקרא איתמר; ושל עווג'אן, נקרא לו חאלד

יוסף עטאונה:      חאלד חוזר הביתה לכפר לא מוכר, אין לו חשמל, אין לו מים, אין לו טיפת חלב, אין לו פעוטון, אין לו גן ילדים, אין לו בית ספר, אין לו כביש גישה, אין לו חוגים, אין לו כלום

יוסף עטאונה:  בעומר יש לו הפעוטון, יש לו חשמל, יש לו הכול

יוסף עטאונה:  האם אתם מצפים היום, בנקודת הזמן הזו, 23 שנים אחרי כן, לפי כל התיאוריות החברתיות, תתעלמו מזה שקוראים לו חאלד והוא בדואי, וזה איתמר

יוסף עטאונה:  לפי כל התיאוריות החברתיות בעולם, מה הסיכוי שנמצא אותו באקדמיה או נמצא אותו בפשיעה?     וזו השאלה שצריכה להישאל

יוסף עטאונה:  איפה אחריות המדינה, איפה אחריות הממשלה, הממשלות שהיו שנה אחרי שנה, לגבי האנשים האלה? כשבאים ומדברים על משילות ומתכננים בנגב, ומחר בוועדה המחוזית יש דיון על הקמת יישובים חדשים ליהודים

יוסף עטאונה:  אין לי שום בעיה להקים יישובים חדשים ליהודים

יוסף עטאונה:  הנגב כל כך רחב, הנגב הוא 60% משטח המדינה

יוסף עטאונה:  בנגב ערבים ויהודים חיים 9%, ולכן אני יכול לתכנן גם לערבים וגם ליהודים

יוסף עטאונה:  אין לנו התנגדות

יוסף עטאונה:  אבל כשבאים לתכנן ומקבלים החלטות, ורוצים לקבל יישובים, לא רואים את האוכלוסייה הערבית הבדואית בנגב

יוסף עטאונה:       כי הבסיס להתפתחות לחברה, שלא נזדקק לכוח משטרה ולא לאכיפה, כי זה הקצה

יוסף עטאונה:  זה לראות את האנשים האלה במרחב ולפתח להם בתיאום איתם

יוסף עטאונה:  אנחנו 37% מהאוכלוסייה בנגב

יוסף עטאונה:  אתם יודעים כי במוסדות התכנון בדרום אנחנו אפס? אין אף נציג ערבי בדואי במוסדות התכנון בוועדה המחוזית

יוסף עטאונה:  מה שמו שם? שמו מישהו ממלא מקום בוועדה המחוזית, הוא ממלא מקום של מי? של פיני בדש

יוסף עטאונה:  ובכל דיון ששייך או נוגע לחברה הבדואית, בדש מופיע

יוסף עטאונה:  ואז ממלא המקום לא יכול להופיע

יוסף עטאונה:  ולכן מי שרוצה לעשות משילות צריך קודם כול לעשות בדק בית וחשבון נפש לגבי האוכלוסייה הזו

יוסף עטאונה:      האוכלוסייה הזו ברובה היא אוכלוסייה נורמטיבית

יוסף עטאונה:  היא רוצה לחיות, היא רוצה לחיות גם בשיתוף ערבי-יהודי בתוך המרחב הזה

יוסף עטאונה:  אבל המציאות וההזנחה והאפליה רבת השנים מובילה למציאות הזו, ולכן הטיפול הוא לא באכיפת יתר ולא בכוח מתוך תפיסה שמה שלא הולך בכוח, ילך ביותר כוח, זה לא ילך

יוסף עטאונה:  זה ילך לחזור ולבנות את הכול מחדש

יוסף עטאונה:  תודה

מיקי לוי: לא נותר לי אלא להסכים

מיקי לוי:  אני מסכים עם מה שאמרת לגבי ההזנחה רבת השנים של מוסדות מדינת ישראל

מיקי לוי:  אני שם את ידי על העניין הזה

מיקי לוי:  האכיפה, אני לא יכול להתעלם ממנה

מיקי לוי:  אני דורש שיאכפו

מיקי לוי:  כי אני לא יכול לאשר, הנסיבות שאתה אמרת, אני מקבל אותן

מיקי לוי:  אני מקבל אותן

יוסף עטאונה: אין שום בעיה עם אכיפה, אבל משילות, צריך לעשות אותה על כל הציר, כולל האכיפה

יוסף עטאונה:  אבל לא להתחיל מהאכיפה בסוף המשולש

יוסף עטאונה:  הבסיס הוא למטה

מיקי לוי: חבר הכנסת, אתה לא תמצא בדיון שלי או במה שאמר מבקר המדינה את המילה

מיקי לוי:  אנחנו מנסים לתכלל את משרדי הממשלה לטיפול, זה מה שעשה חבר הכנסת סגלוביץ'

מיקי לוי:  המשטרה, תפקידה לאכוף, יש גם נציגי משרדי הממשלה

מיקי לוי:  מה שאתה אמרת זה ריצת מרתון

מיקי לוי:  אם יחליטו לטפל מהיום, זה ריצת מרתון

מיקי לוי:  אני מסכים עם כל מה שאמרת

מיקי לוי:  נעשו טעויות

מיקי לוי:  יש כרגע בעיות שצריך לפתור בנושא האכיפה, במימוש החוק, זה לא קשור אליהם

מיקי לוי:  אבל תודה רבה על הסקירה הזאת, אני מאוד מודה לך

מיקי לוי:  בהחלט חשוב

מיקי לוי:  בבקשה, חבר הכנסת סגלוביץ'

יואב סגלוביץ': אני רוצה לדבר דווקא ברמת הכללים ולהתייחס גם לדוח מבקר המדינה, ואני מציע בהזדמנות מתישהו, צריך יום ארוך בשביל זה, לקחת את כל דוחות מבקר המדינה שחותכות את הבעיה הזו, לשים את כולם על מפה, ולראות מי עושה מה ומתי

יואב סגלוביץ':  אבל זה, האמת, תפקיד של הממשלה

יואב סגלוביץ':  זה לא תפקיד של דוח מבקר המדינה, אבל זה בדיוק מה שלא עושים

מיקי לוי: הממשלה לא עושה

יואב סגלוביץ':  לא עושים את זה תקופה ארוכה, ואני רוצה להתרכז באמת בדוח ובעשייה, ואני מנצל את ההזדמנות להגיד תודה

יואב סגלוביץ':  אני אומר רק דבר אחד, אייל, אתה יודע כמה אני מעריך אותך ואוהב אותך, אבל על מנת ניקיון הדעת וניקיון הדיון ואמיתות הנתונים, "מסלול בטוח" לא ממשיך

יואב סגלוביץ':  אתם יודעים למה הוא לא ממשיך? כי אין פרויקטור שמטפל בו

יואב סגלוביץ':  אז אייל נושא את המרב, אבל אני פעלתי מכוח החלטת ממשלה, שאוסף את כל הגופים

יואב סגלוביץ':  דרך אגב, בהתחלה לא חשבתי להתעסק בזה באופן ספציפי, אבל זה לא עניין אישי, אבל חשוב לי שיהיה לזה המשך

יואב סגלוביץ':      1 במאי 2022, קיבלתי החלטה לפתוח, מה שאני קראתי לו מנוע הפעלה דרומי

יואב סגלוביץ':  ומי שהיו לו נציגים שם היו כמובן משטרת ישראל, וכל הרשויות שאפשר לחבר יחד

יואב סגלוביץ':  לעיתים זה היה גם עם מנהל מחוז של משרד החינוך

יואב סגלוביץ':  היה תמיד פורום קבוע, שזה משטרה, שירות הביטחון הכללי, עוד פעם, אני אומר את זה גם פה בדיון

יואב סגלוביץ':  שמעתי שיש המצאה חדשה, רוצים לחבר אותם, שישבו בכל שבוע עם כולם, בתפר שבין פלילי ללאומני, לא רק בגבולות

יואב סגלוביץ':  נציג רשות המיסים באזור הדרום, כי זה היה אירוע דרומי, כל מי שיש לו יד ורגל

יואב סגלוביץ':      וזה לא קיים

יואב סגלוביץ':  אז אני אומר פה לאנשים המשרד לביטחון לאומי, נציג משרד רה"מ, נציג המל"ל, מנהל מקרקעי ישראל, כל מי שחשבתי לנכון לערבב אותו בעניין, הפרקליטות האזרחית מחוז הדרום, הפרקליטות הפלילית מחוז הדרום, נציג משרד המשפטים

יואב סגלוביץ':  כל מי שיכול לגרום למצב שהחלטה שתתקבל בשולחן הזה תלך לרוחב, למעלה ולמטה

יואב סגלוביץ':      לא היו הרבה אנשים, אני הייתי מגיע לבד ומתחבר בפלאג בכל פעם מחדש

יואב סגלוביץ':  זה לא קיים היום

יואב סגלוביץ':  ואני קורא גם פה לראש הממשלה, כמו שאני עושה בכל דיון, אז אני אעשה את זה גם פה, למנות את עצמו כמי שאחראי על הפשיעה בחברה הערבית, למנות צוות שרים שעוסק בזה, למנות פרויקטור שמתעסק בזה ביום-יום

יואב סגלוביץ':  ואם לפעמים הוא צריך לפלוש לנושאים אחרים, דיבר אייל בצד על תחנות דלק פיראטיות, אני מכיר את זה מהעבר, אז שם צריך להביא את משרד האנרגיה, משרד התשתיות ואת מנהל הדלק

יואב סגלוביץ':  ואם הייתי ממשיך, אז הייתי מגיע גם מאיפה מגיע הדלק, הרי הדלק עם משאיות לא מגיע לשום מקום, ואז הייתי עושה בקרה למשאיות, ואז - - - גרוטאות ומטמנות

יואב סגלוביץ':      אבל עם כל הכבוד, זה לא עסק למשטרה

יואב סגלוביץ':  משטרה היא גוף אופרטיבי

יואב סגלוביץ':  הוא לא צריך לייצר חשיבה עבור הממשלה

יואב סגלוביץ':  הממשלה צריכה לייצר החלטה, שזה מה שהיא עושה

יואב סגלוביץ':  וכל המשרדים המשותפים, ואני אומר מראש, בלי שום קשר לזהות המחליפים והמנכ"לים וכו', צריך לעשות את זה כי זה לא קיים היום

יואב סגלוביץ':  פשוט לא קיים

יואב סגלוביץ':  יותר מזה, הייתה קומה אחת למעלה

יואב סגלוביץ':  הממשלה, באו איזה יום ושאלו, בזמנו הנושא של ההסדרה של החברה הבדואית עבר אז לרשות של משרד העבודה והרווחה כשהיה מאיר כהן, היום זה בשוויון חברתי, לא משנה כרגע ה - - - והיה מודל שהתחילו אותו, ואני קורא לכם להמשיך אותו

יואב סגלוביץ':  היה צוות מנכ"לים, שבצוות המנכ"לים הזה כל אחד התעסק עם חלק מה - - -     

מיקי לוי: חבר הכנסת סגלוביץ', זה נחמד שאתה קורא להם להמשיך אותו, והם יכולים להמשיך אותו בחלקת האלוהים הקטנה שלהם

מיקי לוי:  אם אני לוקח קופי-פייסט למה שסיכמתי בדיון הקודם ואומר שאם ממשלת ישראל לא תתעשת, וראש הממשלה לא ימנה פרויקטור שיתכלל את כלל גורמי משרדי הממשלה, לא יהיה פתרון, ולא יהיה המשך להצלחות, שאתה בנית את המסד הזה של הבניין

יואב סגלוביץ': מיקי, אבל מאחר שאני, את הממשלה, אני מדבר, יש פה הזדמנות שנמצאים פה מהדרג המקצועי

יואב סגלוביץ':  לפעמים הדרג המקצועי מעלה למעלה דברים שהדרג הפוליטי שומע אותי ואוטם את האוזניים, אז אני מנצל את ההזדמנות

יואב סגלוביץ':  אני אומר, מה שצריך לעשות, ואני אומר גם למבקר המדינה שיושב פה, צוות של כל משרד ממשלתי, מדברים על פוליגמיה, אלה מילים באוויר

יואב סגלוביץ':  אם צוות של מנכ"ל משרד המשפטים היה ממונה, הוא קיבל מינוי לעסוק בזה ולהביא תוצאות אחרות, גם בהתחשב בדברים שלא התחשבו בהם קודם

יואב סגלוביץ':  נגיד, כולם אומרים, יש פוליגמיה, בואו נטפל, נגיש כתבי אישום

יואב סגלוביץ':  אוקיי, שמענו

יואב סגלוביץ':  עכשיו מה עושים? זה לא נגמר בכתבי אישום

יואב סגלוביץ':  יש פה סוגיה עמוקה יותר שצריך לטפל בה, מה סדרי העדיפויות

יואב סגלוביץ':  וזה הצוות של מנכ"ל משרד המשפטים

יואב סגלוביץ':      והיה צוות אחר שהתעסק בנושא של תשתיות, והיה צוות אחד שהתעסק בהסדרה, בבעיות בהסדרה, בסדרי העדיפויות, איפה להפעיל כוח, איפה שצריך, ואיך לייצר משהו הרבה יותר רחב

יואב סגלוביץ':      אני רוצה פה לעצור ולהגיד את מה שאמרתי קודם

יואב סגלוביץ':  "מסלול בטוח" לא ממשיך, ולפחות לא במתכונת שאני חושב שצריך להמשיך

יואב סגלוביץ':  "מסלול בטוח" זה לא רק לתפוס גנבים ולהגיש כתבי אישום, אלא לשנות תשתיתית

יואב סגלוביץ':  והטיפול היה ביעדים, תופעות ותהליכים

יואב סגלוביץ':  ביעדים, אני מניח שהמשטרה ממשיכה לעסוק; בתהליכים ובתופעות, בשביל זה צריך משהו שהוא מעבר

יואב סגלוביץ':  ובהזדמנות הזאת, אני אומר, גם, מיקי, שווה לעשות על זה דיון נוסף, כי מה שנאמר פה קודם בכאב גדול, הוא נכון במאה אחוז

יואב סגלוביץ':  כלומר, בסוף סוף, זה לא בשולחן הזה אולי, אבל זה משם

יואב סגלוביץ':  אבל צריך לעשות תהליכים רכים, תהליכים קשים, צריך לעשות את זה יחד, ומישהו שהוא ממונה מטעם הממשלה יכול לעשות לפחות חלק

יואב סגלוביץ':  שום תיקון לא יהיה פה צ'יק צ'ק, ואסור לתלות תקוות, והבעיות בשדה משה לא ייפתרו ביום או ביומיים, ולא דרך השיטור המועצתי

יואב סגלוביץ':  צריך לעשות פה איגום, כולל ארגונים התנדבותיים שפועלים בתוך המרחב הזה, שלא תמיד חיברו אותם כמו שצריך

יואב סגלוביץ':      אני אתן לכם דוגמה קטנה

יואב סגלוביץ':  רהט היא העיר הערבית הגדולה ביותר, היא כבר עברה את נצרת, אני לא רוצה לעשות סכסוך בין שני ראשי הרשויות, אבל היא יותר גדולה מבחינת התושבים

יואב סגלוביץ':  היא עיר עם פוטנציאל גדול, ואתה מוכיח שאם אתה עובד ממוקד, אני אתן דוגמה כאילו לא קשורה לזה, אבל היא קשורה למשילות

יואב סגלוביץ':      נכנס לה שיגעון בראש מדוע רואים הרבה גרוטאות

יואב סגלוביץ':  יש שתי אפשרויות: ללכת בכוח או לחשוב אחרת

יואב סגלוביץ':  אז הלכו בפעילות אחרת

יואב סגלוביץ':  אנשים לקחו את כל הגרוטאות, או 90% מהגרוטאות, לא היו צריכים להביא שוטר אחד, והם לקחו את זה פנימה, כי הבינו שאם לא ייקחו את הגרוטאות מהכבישים הראשיים, תיכנס משטרה, ייכנס המשרד לאיכות הסביבה, והקנסות יהיו פסיכיים, ואני אישית אמרתי שזה מה שיקרה

יואב סגלוביץ':  אז אנשים לקחו את זה, לבד

יואב סגלוביץ':  בלי משטרה, בלי אלימות, עם ראש רשות

יואב סגלוביץ':  עושים בריקדות בתל שבע? סוגרים את הדרך? גם בזה אפשר לטפל

יואב סגלוביץ':  אפשר לטפל

יואב סגלוביץ':  לא ביום, לא ביומיים, צריך להחליט שרוצים

יואב סגלוביץ':  אז אני קורא לממשלה קודם כול שתרצה, באמת תחליט שהיא רוצה, ותעשה

יואב סגלוביץ':  כי יש פוטנציאל

יואב סגלוביץ':  כל משרדי הממשלה נרתמו ברמה פסיכית, במובן הטוב של המילה, להירתם

יואב סגלוביץ':  כולם רוצים שינוי

יואב סגלוביץ':  גם החברה הבדואית, גם ראשי הרשויות

יואב סגלוביץ':  אין אחד שלא שיתף איתי פעולה

יואב סגלוביץ':  לא תמיד הסכמנו על כל דבר

יואב סגלוביץ':  דיברתי יותר מדי, אבל קחו חמישה אחוזים מזה

מיקי לוי: אני אסחט ממך את מה שסחטתי ממך בדיון הקודם, כי הא בהא תליא, וזה קשור

מיקי לוי:  אני מניח שאתה מתחייב לעשות חפיפה עם מי שראש הממשלה ימנה כמחליפך

יואב סגלוביץ': בתוכנית 549 כתוב שהממשלה תמנה פרויקטור, לא ביטלו את ההחלטה הזאת

יואב סגלוביץ':  שימנו

יואב סגלוביץ':  אני פה, לא הולך לשום מקום

יואב סגלוביץ':  כרגע

מיקי לוי: ברור לחלוטין שהמשטרה לבד לא תוכל להרים את זה

מיקי לוי:  שמענו כאן סדרה של פעולות מאייל, שהמשטרה עושה, אני חייב להגיד, בכוחותיה הדלים

מיקי לוי:  לפעמים שולחת ידה בנושאים שלא קשורים אליה בכלל, מחוסר ברירה, כי יש ואקום

מיקי לוי:  ואקום של משרדי הממשלה, ואקום של היעדר יד מכוונת, ואקום של ישיבה מסביב לשולחן עגול, שמישהו כמו יואב ירכז את כל חיבור כל הרשויות האחרות, מרשות המיסים, ועד סמים, ועד רשות הדלק ועד מס הכנסה ורשות המיסים, ומוניציפאלי וכהנה וכהנה

מיקי לוי:  וכל משרד לבד לא יוכל לפעול

מיקי לוי:  יבוא משרד החינוך, יקים שתי כיתות, לא יספיק

מיקי לוי:  יבוא, יקים גן ילדים, לא יספיק

מיקי לוי:  תבוא רשות הדלק, תיקח את הכמה מכלים שאייל מוצא, לא יספיק

מיקי לוי:  אם לא תיעשה בדיקה במקורות, מאיפה זה מגיע בכלל

מיקי לוי:  ולכן אני אומר, אבדה היד המכוונת בששת החודשים שחלפו

מיקי לוי:  אבדה היד המכוונת

מיקי לוי:  וזה קשור לזה שהייתה ירידה של 16% במקרי הרצח במגזר הערבי, וכבר הגענו ל-300% יותר

מיקי לוי:  ואני יכול להמשיך עוד כהנה וכהנה מה עלה בדיון של כמעט שלוש השעות של הדיון הקודם

מיקי לוי:      ואם לא יהיה גוף מתכלל, עוד פעם נביא את המשטרה, עוד פעם נביא אתכם, עוד פעם כל אחד יגיד מה הוא עושה בכוחותיו הדלים, ושום דבר לא יהיה מתכלל, ואחד לא יכסה על פעולות השני, וזה לא יעבוד

מיקי לוי:  לא יעבוד

מיקי לוי:       ובכל זאת, אנחנו נמשיך את הדיון הזה כדי למצות אותו

מיקי לוי:  אני כבר אומר לכם, קחו את הפרוטוקול של הדיון הקודם ואת הפרוטוקול של הדיון הזה, ולאחר כבוד תשלחו אותו למנכ"ל משרד ראש הממשלה

מיקי לוי:  שלא יגיד "לא ידעתי"

מיקי לוי:  מצידי שיעשה בו מה שהוא רוצה

מיקי לוי:  ונוסף על כך, לקחת את שני הפרוטוקולים ולשלוח אותם לראש המל"ל, כי גם לו יש יד ורגל

מיקי לוי:  ולקחת את שני הפרוטוקולים, ואני שם פוליטיקה בצד, ולשלוח לשר לביטחון לאומי, בתוארו החדש

מיקי לוי:  כתוב שם הכול

מיקי לוי:  כתוב שם מה צריך לעשות, יהיה כתוב בשני הפרוטוקולים, מה עלה בדיון הזה

מיקי לוי:  וגם גברתי וגם המשתתף הקודם מהמשרד שלכם, ייקח כל אחד את החלק היחסי שלו ויבקש שיחה, שיחה מקצועית או דיון שבועי, אני לא יודע איך עושים את זה אצלכם, כדי להגיד מה קרה פה

מיקי לוי:      בבקשה, משרד החקלאות

מיקי לוי:  אני אומר את זה בכאב רב

אריאל קלנר: שמי אריאל למדני, מנהל תחום משאבים ברשות התכנון

אריאל קלנר:      משרד החקלאות, בין השנים 2014–2020 בעצם היה אחראי על הטיפול בחברה הבדואית

אריאל קלנר:  שני גופים, בעצם: אגף לביטוח כלכלי-חברתי, והרשות לבדואים

אריאל קלנר:  האגף בכל הנושא של החברה הבדואית עבר ממשרד החקלאות למשרד הכלכלה, למשרד הרווחה, והיום שוכן תחת המשרד לשוויון חברתי

אריאל קלנר:  אני יכול לפרט את מה שמשרד החקלאות בעצם עושה היום או עשה במסגרת החלטת הממשלה, אבל אני חושב שזה פחות רלוונטי לדיון כרגע

מיקי לוי: תן לנו שניים, שלושה משפטים

מיקי לוי:  מה אתם עושים? אנחנו מאוד מודאגים ממה שקורה

אריאל קלנר: המשרד, במסגרת האחריות על הנושא של החקלאות, יש כמה פרויקטים שהוא מקדם לשיפור המצב החברתי-תעסוקתי של החברה הבדואית

אריאל קלנר:  יש פרויקט שהתחיל בשנת 2019 לתעסוקת נשים בדואיות בחקלאות

אריאל קלנר:  ההישג, נכון להיום, יותר מ-300 נשים בדואיות נכנסו לתעסוקה אצל חקלאים

אריאל קלנר:  ואנחנו ממשיכים את הפרויקט עד הממד שקבענו לעצמנו, שהוא 800 נשים שייכנסו לעסוק בחקלאות

אריאל קלנר:      פרויקטים נוספים הם בעצם הוצאת עדרי צאן מתוך היישובים

אריאל קלנר:  זה בא לשפר את איכות החיים של התושבים, שזה חלק ממה שהוזכר קודם לכן, שבמקביל לכל האכיפה, חייבים לתת את הכלים לתושבים לחיות כמו אזרחים שווי זכויות

מיקי לוי: טוב, לא כל כך הבנתי, אבל בסדר

מיקי לוי:  המטה לביטחון לאומי, בבקשה

מיקי לוי:  אין

מיקי לוי:  זו ההתייחסות של המל"ל לבעיה הזאת, ואחר כך רוצים גורם מתכלל

מיקי לוי:  נהדר

מיקי לוי:  ובכל זאת, תשלחו לראש המל"ל את הפרוטוקולים

יואב סגלוביץ': מיקי, המל"ל, ב"מסלול בטוח" היו שותפים כל הזמן, גם בפרויקט הדרומי וגם בכלל

יואב סגלוביץ':  לא יודע פה מה קורה

יואב סגלוביץ':  אני יודע שהם היו בפנים כל הזמן בתוך התהליך

מיקי לוי: ברור לי לחלוטין שהם היו כל הזמן

מיקי לוי:  וזה ייכנס לפרוטוקול, שהמל"ל היה בתוך הלופ הזה של התכלול של כל משרדי הממשלה

מיקי לוי:  בלי התכלול לא יעבוד כלום

מיקי לוי:  משרד הנגב והגליל

מיקי לוי:  אין

מיקי לוי:  משרד הנגב והגליל, הנגב לא נמצא על מפת מדינת ישראל, לכבוד הוא לנו

מיקי לוי:  המשרד לשוויון חברתי, בבקשה, אדוני

יאיר לוי: תודה, אדוני יושב הראש, יאיר חרותי מהאגף לפיתוח כלכלי-חברתי בחברה הבדואית בנגב

יאיר לוי:      האגף מרכז את יישום החלטת הממשלה 1279 ואת החלטת הממשלה 2397 שקדמה לה

יאיר לוי:  אלה תוכניות חומש שעוסקות בפיתוח כלכלי-חברתי בחברה הבדואית בנגב

יאיר לוי:  עיקר המיקוד של החלטת הממשלה הוא לא באכיפה, למרות שחלק מהפעילויות שתוארו על ידי משרד הבל"מ הן חלק מההחלטה

יאיר לוי:  עיקר המיקוד של החלטות הממשלה הוא מיקוד בעצם בכל מה שקודם עד שאנחנו מגיעים לאכיפה

יאיר לוי:  חיזוק החינוך, השכלה גבוהה, תעסוקה

יאיר לוי:  תוכנית החומש 1279 והחלטת ממשלה בתקציב של 5

יאיר לוי: 2 מיליארד שקלים, שבזה היא מתמקדת

מיקי לוי: אתה יכול להתמקד ספציפית מה עושה המשרד? כי אני מתבלבל, חינוך ואתם ומשרד החינוך

מיקי לוי:  איך זה עובד, תסביר

יאיר לוי: האגף מרכז את יישום החלטת הממשלה, שותפים ליישום ההחלטה יותר מעשרים משרדי ממשלה שרלוונטיים לפיתוח כלכלי-חברתי

מיקי לוי: ומי מתכלל אותם?     

יאיר לוי: אנחנו, האגף

יאיר לוי:  זאת אומרת שהאגף מרכז את תוכניות העבודה ליישום החלטת הממשלה, בודק ניצול תקציבי, בודק אפקטיביות של הפעילות

יאיר לוי:       לגבי התייחסות לדוח, צריך לעדכן שהניצול התקציבי של תוכנית החומש הקודמת שהסתיימה, עומד על 92%

יאיר לוי:  הניצול התקציבי החצי השנה הראשונה של תוכנית החומש החדשה עומד על 11%, ולגבי הדברים של חבר הכנסת סגלוביץ', אז במרץ האחרון ועדת השרים שפעלה בממשלה הקודמת הוקמה מחדש

יאיר לוי:  החלטת ממשלה 356, ועדת שרים שמתכללת את האירוע, בראשה עומד ראש הממשלה, והשר לשוויון חברתי ממלא מקום יושב הראש

מיקי לוי: תודה רבה לך

מיקי לוי:  רשות האוכלוסין וההגירה

מיקי לוי:  בבקשה, גברתי

ענת זוהר חכמון: שלום

ענת זוהר חכמון:  ענת חכמון, מנהלת מרחב דרום ברשות האוכלוסין

ענת זוהר חכמון:      רשות האוכלוסין, מאז הוצאת הדוח, פעלה בשנתיים האחרונות בכמה מישורים, בכמה ועדות

ענת זוהר חכמון:  אחת הוועדות שאנחנו מובילים היא בנושא שבטים, שמי שעבר ליישוב לא יחזור לחזור לשבט

ענת זוהר חכמון:  אנחנו עדיין ממתינים להחלטה של משרד המשפטים

ענת זוהר חכמון:  זאת החלטה שאנחנו מחכים לה כבר כמה שנים, ועדיין לא קיבלנו תגובה

מיקי לוי: משרד המשפטים, אין? תעבירי לי את זה בבקשה בכתב

מיקי לוי:  הוועדה תוציא מכתב

מיקי לוי:  תפרטי לי, שיהיה לי שם, אני לא מתמצא

מיקי לוי:  כמה שנים, למה שנים, איך שנים, או שאני אעלה את זה כשאילתה במליאה, ונוסף על כך אנחנו נשלח מכתב ליועצת המשפטית לממשלה או לפרקליט המדינה

מיקי לוי:  שר המשפטים עסוק, אז לא נשלח אליו

מיקי לוי:  נשלח למישהו שיכול לתת לנו תשובות

ענת זוהר חכמון: אני אציין שבכל הוועדות האלה משתתפים כל המוסדות של הדרום

ענת זוהר חכמון:  זאת אומרת, ביטוח לאומי, הרשות להסדרת הבדואים, מס הכנסה

ענת זוהר חכמון:  אנחנו קבוצה של כל מי שיושב פה, אנחנו נפגשים פעם ברבעון לתוך הוועדות האלה, וכמובן מגיעים למסקנות ומחכים, ברוב המקרים, גם תשמע את ביטוח לאומי, למשרד המשפטים לתוצאות

ענת זוהר חכמון:      הוועדה השנייה שמתכנסת, וזה בסמוך לראש המל"ל, שהוא בעצם הקים את הוועדה

ענת זוהר חכמון:  אני יושבת ראש הוועדה, זה בנושא הפוליגמיה

ענת זוהר חכמון:  והתפקיד של הוועדה, בעצם, יחד עם כל משרדי הממשלה, הוא איך למזער את נושא הפוליגמיה

ענת זוהר חכמון:  כי אנחנו בעצם הגענו למסקנה שכל נושא הפוליגמיה גורם למה שאנחנו בעצם חשופים לו פה, כל מה שדיברתם

ענת זוהר חכמון:  אם זה נושא של דור ב' ודור ג', היחס של משרד החינוך, שהוא העלה, שילדים לא לומדים ואין להם שירותי רווחה, שירותי בתי ספר, לא מגיעים לבתי הספר

ענת זוהר חכמון:  משרד החינוך גם יושב איתנו, הוועדה מתכנסת כבר במשך שנתיים

ענת זוהר חכמון:  יצאנו לנו להתכנס ארבע, חמש פעמים

ענת זוהר חכמון:  אנחנו מנסים להתקדם, לא מצליחים להתקדם

ענת זוהר חכמון:  זאת אומרת, יושבים, מדברים, כל אחד מביא איתו את המסקנות, המלצות

מיקי לוי: אז איפה הבלמים?     

ענת זוהר חכמון: משרד המשפטים

ענת זוהר חכמון:  הרבה פעמים זה נבלם במשרד המשפטים

מיקי לוי: ומשרד המשפטים הוא שותף מלא בדיונים שלכם?     

ענת זוהר חכמון: הוא שותף מלא בדיונים, אנחנו מתכנסים, מדברים, בכל הוועדות, נפגשים גם עם גופים נוספים, עם שב"כ, המשטרה, ביטוח לאומי

ענת זוהר חכמון:  גם אצלם יש ועדות שאנחנו נפגשים ומדברים

ענת זוהר חכמון:  אנחנו מאוד רוצים לקדם את זה, ויותר מזה, אנחנו גם רוצים להביא את המשילות בדרום

ענת זוהר חכמון:  לא רק לבוא ולהסתכל רק על הפן שלנו מבחינת מעמד בישראל

ענת זוהר חכמון:  נושא המעמד, שהוא מאוד מאוד כאוב, כשאנחנו מדברים על המון תושבים שבעצם נרשמים כתושבים, והם לא גרים במדינת ישראל, הם גרים ביהודה ושומרון

ענת זוהר חכמון:  אנחנו מדברים על דור ב' ו-ג', וזה כמובן, בעקבות הפוליגמיה, שאותם נשים וילדים לא מתגוררים בארץ, הם מתחתנים, הילדים נולדים בסורוקה, באים ורושמים אותם אצלנו ברשות האוכלוסין הרישום עצמו הוא מאוד מורכב, כי בעצם אין לנו כלים להוכיח את מרכז החיים שלהם בישראל

ענת זוהר חכמון:  אם אין לנו כלים להוכיח שמרכז החיים שלהם לא בישראל, מלכתחילה לא היינו רושמים אותם, וגם אותם ילדים לא היו נרשמים בביטוח לאומי וגם לא היו מקבלים קצבאות

ענת זוהר חכמון:       כל הנושא הזה נמצא כרגע בטיפול, גם דרך המשרד לשוויון חברתי, היה לנו שם דיון, ציינו את זה, הסברנו שאין לנו כלים איך לקבוע את המעמד במדינת ישראל

ענת זוהר חכמון:  אם זה על ילד שנולד או מישהו שמגיע לגיל 16 ולא גר במדינת ישראל, וצריך להעניק לו תעודת זהות, ואז הוא בעצם מגיע אלינו, לא יודע לדבר בשפה העברית, לא מבין מה שואלים אותו, לא יודע לענות על שאלות בסיסיות, גם בשפה הערבית

ענת זוהר חכמון:  זאת אומרת, גם אם אנחנו שואלים אותו בשפה הערבית, הוא לא יודע

ענת זוהר חכמון:  אנחנו מבינים ויודעים שהוא לא מתגורר במדינת ישראל

ענת זוהר חכמון:  אנחנו מסרבים למתן תעודת הזהות, זה מגיע לבתי משפט, זה חוזר, ומכיוון שהוא אזרח ישראלי, אנחנו חייבים לתת לו את תעודת הזהות

ענת זוהר חכמון:      כל הנושאים האלה הם דברים שאנחנו מטפלים בהם

ענת זוהר חכמון:  יש לנו המון ועדות, אבל זה לא מתקדם

ענת זוהר חכמון:      אני אעבור לנושא של הפערים

ענת זוהר חכמון:  פערים של האוכלוסייה, שאצלנו יש רישום אחר, ובמקומות אחרים יש רישומים של מספר יותר גדול

ענת זוהר חכמון:  אז ככה, כמובן, אצלנו, מי שמגיע ומגיש בקשה ונרשם, הוא יירשם

ענת זוהר חכמון:  מי שלא יגיע אלינו, אנחנו לא נרשום אותו, אפילו לא נדע שהוא קיים

ענת זוהר חכמון:  במקומות אחרים, כמו מועצות, שהם באים ונרשמים אצלם בבתי הספר, ברווחה, בכל המקומות האלה, יש הרישומים, ולכן יש פערים במספרים

ענת זוהר חכמון:      העלינו הצעה, אני לא זוכרת בדיוק מתי ההצעה הייתה, לפני שנה, שנה וחצי, שכל רישום שנעשה גם ברשות הבדואים וגם במועצות, יהיה איזה טופס שימלאו אותו באותו מעמד שהם נרשמים, שהטופס הזה יעבור לרשות האוכלוסין, כדי שאנחנו באמת נצמצם את הפערים ברישומים

ענת זוהר חכמון:  עד היום לא נעשה כלום, ולא התקדמנו

מיקי לוי: השליטה שלך בחומר מרשימה, אבל הדברים שאמרת מאוד מאוד מדאיגים אותנו כוועדה, וחבל שאין פה מישהו ממשרד המשפטים

מיקי לוי:  מאוד מדאיג הסיפור של, רגע, נולדים בסורוקה והולכים לרשות הפלסטינית, ואחר כך מקבלים תעודת זהות

מיקי לוי:  מאוד מאוד מאוד מדאיג

מיקי לוי:  אז מה עושים? מה עושים?     

ענת זוהר חכמון: לרשות האוכלוסין אין בכלל סמכות חקירה

ענת זוהר חכמון:  יש לנו יחידות באכיפה, שבעצם הן הולכות לבדוק אם אותם אנשים גרים בישראל, כדי לא לתת להם מעמד

ענת זוהר חכמון:  גם כשיש לנו המידע, אנחנו לא יכולים להשתמש בו, כי אין לנו הסמכויות

ענת זוהר חכמון:  ביקשנו סמכויות לחקור

ענת זוהר חכמון:  מי שאנחנו עובדים איתם הם ביטוח לאומי, שהם נותנים לנו, בעקבות כל הדוח הזה ובעקבות כל הוועדות שאנחנו עושים בשיתופי פעולה, יש לנו התקדמות מאוד מאוד יפה, אנחנו מקבלים מהם את החקירות, כי להם יש סמכות חקירה

ענת זוהר חכמון:  הם מעבירים לנו חלק מהדוחות, לא תמיד, היו לנו גם שם פערים בתקופה שהעבירו, אחר כך הייתה איזו בעיה שלא היה אפשר להעביר אלינו את החקירות

ענת זוהר חכמון:  זה כן עוזר לנו, אנחנו ביקשנו שתהיה לנו בתוך מרחב דרום יחידת חקירות עם סמכויות, שנוכל לבצע שם את כל העבודה שלנו בצורה הרבה יותר קלה

ענת זוהר חכמון:       אנחנו מדברים על כמויות של אנשים

ענת זוהר חכמון:  אם תגיעו למנהל אוכלוסין בבאר שבע, אתם תראו שם כמויות של מבקשי מעמד

ענת זוהר חכמון:  אם זה רישומי ילדים, אם זה תעודות, ואם זה, כמובן, נושא האחמ"ש

ענת זוהר חכמון:  אחמ"ש, אזרח יהודי שמתחתן עם תושבת יהודה ושומרון

ענת זוהר חכמון:  ולנו מאוד מאוד קשה לעבוד בתיקים האלה, להוכיח את המעמד בישראל

ענת זוהר חכמון:  בהרבה הרבה מקרים והרבה תיקים שמונחים אצלי על השולחן, אנחנו יודעים בוודאות שאותם אנשים לא מתגוררים במדינת ישראל

ענת זוהר חכמון:  גם חקירות של ביטוח לאומי, גם מידע שאנחנו מקבלים מהשטח

ענת זוהר חכמון:  המון המון מסמכים פיקטיביים, עובדים מול ביטוח לאומי, עובדים מול מס הכנסה

ענת זוהר חכמון:  העבודה שלנו עם כל הגורמים, אם זה שב"כ, משטרה, וכשזה מגיע לבתי משפט, הדבר היחיד שקורה במשך שלוש, ארבע פעמים, התיק חוזר אלינו לדיון מחדש

ענת זוהר חכמון:       נורא עצוב לשמוע את זה, לנו אין מספיק כוח אדם לטפל בזה, אנחנו מבזבזים המון המון זמן על התיקים האלה, ואנחנו, כמובן, לא נשנה את ההחלטה שלנו, כי אנחנו יודעים בוודאות שאותם אנשים לא גרים במדינת ישראל

ענת זוהר חכמון:  יש להם עסקים, הם באים לפה ללדת, הם באים לפה לקבל קצבאות מביטוח לאומי, הם באים לפה כדי לקבל לימודים, הרבה דברים שאנחנו לא יודעים, ומעבר לזה אין לנו אפשרות להוכיח

ענת זוהר חכמון:  זה כמו שילד שלנו ילך לגור בחו"ל, הוא יהיה אזרח ולא תושב

ענת זוהר חכמון:  יש המעמד שאתה אזרח, ולא תושב

ענת זוהר חכמון:  אתה יכול להיות אזרח ישראלי, לטייל עם דרכון ישראלי, אבל אם אתה לא גר פה, אתה לא יכול לקבל את הזכויות שלך כתושב

מיקי לוי: גברתי יכולה לחבר בשבילנו, בשביל הוועדה, מסמך מתכלל? אנחנו גם נשלח מטעם הוועדה, נשתמש בחומר, לא ניקח ונעשה העתק-הדבק ושלח, אלא נעשה מטעמנו, נשתמש בחומר

מיקי לוי:  אנחנו לא מומחים גדולים במה שאת אמרת, אבל מה שאת אמרת בהחלט מדאיג

מיקי לוי:  אנחנו ניקח ונשלח אותו לשר הפנים, ואני מתחייב ברמה האישית במליאה עצמה לתת את זה לשר הפנים ביד ולשוחח איתו

מיקי לוי:  אם אני אשוחח איתו בעל פה, לא בגלל שהוא איש רע או איש לא ראוי, נהפוך הוא, זה יעבור ליד האוזן

מיקי לוי:  לכן, תשלחי לנו מכתב על מה שאמרת עכשיו

מיקי לוי:  זה לגיטימי לחלוטין, ואנחנו ניקח את החומרים, נתכלל, נשלח אותו לשר הפנים שאנחנו מבקשים לפעול לקבלת יכולות חקירה

מיקי לוי:  אני לא יודע אם זה בהוראת שעה או בחקיקה, אני לא יודע להגיד כרגע, זה צריך להיבחן

מיקי לוי:  אין לנו כאן נציגה של משרד המשפטים

מיקי לוי:  אבל משהו צריך להיעשות

מיקי לוי:  לא יכול להיות שאת תסתמכי על מקורות אחרים, ואת מוגבלת, את פשוט עם ידיים קשורות לאחור

ענת זוהר חכמון: תודה רבה, אני אעביר לך, יש לנו סיכומים מסודרים

מיקי לוי: תודה רבה לך על הדברים

מיקי לוי:  צריך לצאת לנופש אחרי הישיבות האלה

מיקי לוי:  רשות המיסים

יגאל פחימה: שמי יגאל פחימה, אני מנהל היחידה הארצית לבלו ומס קנייה, אחראי, בין היתר, על מיסוי דלקים

יגאל פחימה:      ככל שאני יכול להעיד על פעילות רשות המיסים, פעילות רשות המיסים מתנהלת בצורה שוטפת, האכיפה מתבצעת, יש אכיפה בתחום הדלקים, בתחום המיסים, בתחום מס הכנסה ובתחום המע"מ

יגאל פחימה:  בתחום הדלק ספציפית, הייתה רפורמה שעברה ב-17 בינואר 2022 לגבי מיסוי תחליפי דלק ששימשו למהילה

יגאל פחימה:  יש ירידה משמעותית מאוד במהילות הדלקים בכל רחבי הארץ

יגאל פחימה:  גם בנתונים של מנהל הדלק, בבדיקות שנעשות בתחנות הדלק, יש הרבה פחות מהילות

יגאל פחימה:  מהבחינה הזאת יש זליגה של חומר אחד נוסף שאנחנו יודעים לגביו שמשתמשים בו היום למהילות

יגאל פחימה:  אנחנו כרגע מכניסים אותו להליך של מיסוי

יגאל פחימה:  בהליך של מיסוי בעצם מטילים עליו מס כמו דלק, ואז הכדאיות למהילה נעלמת

מיקי לוי: מכיוון ששנתיים עבדתי מולכם, ואתם קרובים לליבי, כי אתם מערכת אכיפה, כמה כוח אדם חסר לך היום? אתה יודע להגיד? אם אתה לא יודע, עזוב

יגאל פחימה: אין לי נתונים ספציפיים, אבל ממה שאני יכול להעיד בתחום השומה, אלה האנשים שאוכפים את השומות והביקורות בשטח, יש חוסר משמעותי מאוד מאוד

יגאל פחימה:  הרבה מאוד חדרים סגורים במשרדים של רשות המיסים

יגאל פחימה:  נעשים מאמצים לגיוס, אבל הרבה מועמדים לא מגיעים

מיקי לוי: במע"מ, ערן התחלף?     

יגאל פחימה: עוד לא

יגאל פחימה:  עדיין לא

מיקי לוי: אתה יודע להגיד לי תאריך?     

יגאל פחימה: לא, אני חושב שאמורים להאריך לו עכשיו עוד תקופה, כי ועדת האיתור עדיין לא התכנסה

מיקי לוי: תרשמי לי הערה, אני רוצה לעשות דיון בנושא המחסור בכוח אדם ברשות המיסים והשכר שלהם

מיקי לוי:  כולם בורחים הביתה

מיקי לוי:  אני יודע שיש דוח, לכן אני עושה מקפצה לדוח שלכם

מיקי לוי:  אבל אני אזרח שומר חוק, הלכתי לעשות תיאום מס במס הכנסה בגבעת שאול

מיקי לוי:  ואני בא, המשרדים ריקים, אני שואל מה זה, מכיוון שאני יודע

מיקי לוי:  אין אנשים

מיקי לוי:  אין אנשים

מיקי לוי:  פשוט לא ייאמן

מיקי לוי:  עוד מעט לא תהיה אכיפה גם במיסים, למרות שחלק זה אוטומטי, ואז לא יהיה תקציב מדינה

מיקי לוי:  יהיה אחלה

מיקי לוי:  אפשר לסגור

מיקי לוי:  בסדר, אנחנו נחכה קצת

מיקי לוי:  חברת חשמל ביקשו, למרות שעשיתי דיון בנושא שלכם, כזה ענק, ואני מתמצא קצת

מיקי לוי:  בבקשה

איתמר אליה: אני אשמח לומר כמה מילים

איתמר אליה:  שמי איתמר, אני מנהל מחלקת התפעול

איתמר אליה:  לא איתמר מעומר, איתמר מנבטים, גר בדרום

איתמר אליה:      חברת חשמל חברת התשתית, לטעמי, הגדולה במדינה, ואנחנו חסרי אונים כאחרון התושבים באזור הזה

איתמר אליה:  לפני כמה שנים חברת חשמל יצאה לפרויקט אשכול נגב, כמו שציין אייל, פרויקט לאומי, מגה פרויקט, מיליארדי שקלים

איתמר אליה:  ומתוך מאה קילומטרים של קו, בסך הכול בנינו 96 ק"מ, הארבעה האחרונים, אי אפשר להשלים את העבודה, מכיוון שתחת התוואי תושבי הפזורה התיישבו ואי אפשר לפנות אותם

איתמר אליה:  לכאורה 96 ק"מ משתזפים כרגע בשמש

מיקי לוי: כמה זמן ארבעת הקילומטרים האלה במצב הקיים?     

איתמר אליה: לפחות שנתיים, אם לא יותר

מיקי לוי: איזה בדיחה, איזו מדינה

איתמר אליה: ותכלית הקו הזה היא להזרים אנרגיות מתחדשות, אנרגיה מדרום הארץ למרכז הארץ

איתמר אליה:  ובמצב הזה, אדוני יושב הראש, הציבור וכלל אזרחי מדינת ישראל נפגעים

איתמר אליה:  כולם מכירים את יום השישי האחרון, היום המפורסם הזה, אין-ספור דיונים פה בכנסת, בוועדות השונות

איתמר אליה:  ואם הקו הזה היה תפעולי, מדינת ישראל לא הייתה מנתקת מאות אלפי לקוחות לאותו יום שישי

איתמר אליה:  כולם היו תחת חשמל

איתמר אליה:  זה אולי נשמע הזוי, אבל זה המצב

איתמר אליה:  הזכות של תושבי מדינת ישראל ליהנות מחשמל ירוק לא מתקיימת

איתמר אליה:  למה לא לנצל? לאזור הדרום זה - - - האנרגיה המתחדשת בייצור של טכנולוגיה פוטו-וולטאית

איתמר אליה:  זה האזור

איתמר אליה:  והפרויקט הזה עומד ככה, עצור

מיקי לוי: יפעת, תכתבי מה שהוא אומר, אני רוצה להגיש שאילתה לשר האנרגיה, יושב ראש הכנסת, ראש הממשלה

מיקי לוי:  ארבעה ק"מ, שנתיים, אנרגיה מתחדשת, מדינה

מיקי לוי:  אני בא גם לממשלה שאני הייתי חבר בה

איתמר אליה: נכון, אז בממשלה שהיית חבר בה נתנו יד, נתנו יד למדינת ישראל 30% מהייצור יהיה באנרגיות מתחדשות

איתמר אליה:  זה לא יהיה עם ה - - -     

מיקי לוי: ארבעה ק"מ, תעשה לי טובה, מתוך מאה

מיקי לוי:  וטכנית אי אפשר לעקוף, שמאלה, ימינה?     

איתמר אליה: אי אפשר

איתמר אליה:  אי אפשר

איתמר אליה:  בחנו את כל החלופות, ואי אפשר לעשות את זה

איתמר אליה:  וזה יביא אותנו למצב שמדינת ישראל לא תוכל לעמוד ביעד של 30-30

איתמר אליה:      אני רוצה לגעת בפן נוסף, פגיעה בתשתיות שלנו

איתמר אליה:  חיבורים פיראטיים ביישובים הקיימים בהיקפים שהדעת לא סובלת

איתמר אליה:  שמנו מונים חכמים בכניסה לכל יישוב, ועשינו מניה ובחנו את המניה ביחס לתשלום שחברת חשמל מקבלת

איתמר אליה:  הפערים נעים בין 30% ל-90% חשמל שלא משולם

איתמר אליה:  הזוי לחלוטין

איתמר אליה:  עובדים שלנו, מדברים פה על משילות, עובדים שלנו שנכנסים לעבוד, יידוי אבנים, מחלק מהימים בשנה אנחנו לא נכנסים ללא ליווי משטרה

איתמר אליה:  המשטרה מלווה את הצוותים שלי כדי שיבואו וייתנו מענה, לספק, לתקן תקלה בתוך היישוב עצמו

איתמר אליה:  אני הייתי לפחות בפעם אחת, והחוויה שאני עברתי, אתה נכנס לתוך שכונה ברהט, זה היה לפני כשנתיים, בחודש הרמדאן, הרגשתי הכי מאוים שיכול להיות, וזה כאשר היה שוטר לידי

איתמר אליה:  לא הרגשתי בנוח לשלוח את העובדים שלי לשם כאשר אני יושב בבית

איתמר אליה:  לא הגיוני לחלוטין

איתמר אליה:  קצת תמוהות בעיניי האמירות של חבר הכנסת הראשון שדיבר פה, אני מתנצל, לא זוכר את שמו, על כך שאנחנו לא עושים בשבילם

איתמר אליה:  אז יושבת פה לצידי חברתי ממרכז הביצוע, היא תכף תוסיף על כל התוכניות בעניין הזה

מיקי לוי: אני לא מקבל את כל מה שהוא אמר, אבל אין בכלל ספק שהמדינה שגתה לאורך השנים

איתמר אליה: אנחנו בונים שכונות עם אלפי יחידות סיור בלקיה וביישובים, בא-סייד ובעוד אתרים אחרים, ואין מתיישבים

איתמר אליה:  אין רוכשים למגרשים האלה

איתמר אליה:  אין רוכשים

איתמר אליה:  השקיעו שם כספים, אנחנו משקיעים בתשתיות, בונים שם גומחות, פורשים כבלים

מיטל הראל: מיטל הראל, אני מנהלת מחלקת תכנון במרכז ביצוע הנגב בחברת חשמל

מיטל הראל:  הרשות הבדואית פותחת הזמנות, ויש יישובים כמו א-סייד, ביר הדאג', בתל שבע יש שכונות חדשות, באום בטין יש 700 יחידות דיור, שהשכונה כבר מפותחת, אבל לצערי הרב אין תושבים

מיטל הראל:  זאת אומרת, מה שקורה זה שגם התוכניות שאנחנו עכשיו תכננו והכנו אותן כתוכניות מגירה, בסופו של דבר מגיעים לשטח ועולים על הקרקע מתיישבים בודדים

מיטל הראל:  מה שקורה הוא שכל התוכניות שבנינו לא רלוונטיות, ואנחנו צריכים להכין תוכניות חדשות נקודתיות לאותו דייר שהגיע

מיטל הראל:  גם נקודתיות, וגם לא יכולים לעשות תוכניות עתידיות וגם לבצע, בגלל נושא הגנבות והוונדליזם שקורים בדרך כלל ביישובים האלה

מיטל הראל:      נוסף על כך, אני רוצה לציין עוד נקודה קטנה על חוק החשמל, שחשבנו שזה משהו שכן יוכל לסייע בחיבורים, בעיקר בפזורה

מיטל הראל:  לצערי הרב, אין פניות מהתושבים, ולא מגיעים תושבים עם צווים משר הפנים, שזה גם משהו שחשבנו שיוכל להקל על התושבים בקבלת החשמל

מיטל הראל:      נוסף על כך, יש היישובים הוותיקים, כמו רהט, השכונות הישנות ברהט

מיטל הראל:  לחלק מהמתיישבים יש טופס 4 ויש להם חשמל, אבל הרבה מסביב לא מצליחים לקבל טופס 4 בגלל הבנייה הלא חוקית, ואז מה שקורה, שכמובן הם לוקחים חשמל מהשכנים, ואז מה שקורה זה שהרשת לא מצליחה לעמוד בעומסים של הלקוחות, ויש הרבה תקלות, שנאים נשרפים והרבה עבודה

איתמר אליה: רק אם יורשה לי, משהו אישי, שלי כאיתמר מנבטים, ואני רוצה לאתגר את המשטרה

איתמר אליה:  מדי ערב יריות, ובצרורות, כאילו אנחנו נמצאים באיזה מבצע צבאי

איתמר אליה:  תלונות למשטרה, ודבר לא נעשה

איתמר אליה:  הדבר בעיקר מחריף בסופי שבוע

איתמר אליה:  באחד מסופי השבוע לפני כשנה ויותר, ביום שבת, כהרגלי, סיבוב בגינה, מחשב ההשקיה פותח את קווי המים, סילון של מים

איתמר אליה:  ניגש לשם, קליע בתוך הצינור

איתמר אליה:  תלונה במשטרה, כעבור מספר חודשים אני מקבל איזשהו מכתב הביתה, סגירה של התיק מחוסר עניין לציבור

מיקי לוי: אני הייתי סוגר אותו מחוסר ראיות, אבל חוסר עניין זה סתם מעליב

מיקי לוי:  אני מבין אותך

איתמר אליה: מעליב

איתמר אליה:  אבל ברור לכם שהמקרה הזה היה יכול להסתיים אפילו בפגיעה בגוף

מיקי לוי: אין ויכוח

מיקי לוי:  אין לי תשובה לזה

איתמר אליה: זה תסכול של תושב הנגב

מיקי לוי: אין לי תשובה

מיקי לוי:  גם לאייל אין לי תשובה

מיקי לוי:  ידיו מלאות עבודה

מיקי לוי:  יש עוד מישהו שרוצה להגיד משהו? בבקשה, אדוני

מיקי לוי:  שתי דקות

עומר ורדי: עומר ורדי, הממונה על התאגידים ברשות המים

עומר ורדי:  אני רק רוצה לעדכן שבכל מה שנוגע למועצות האזורות, גם אל-קסום וגם נווה מדבר

עומר ורדי:  בכל מה שקשור לאל-קסום, לשמחתי בסוף מרץ יצא צו באישור ועדת הכלכלה ובחתימת שלושת השרים – פנים, האנרגיה והאוצר – להחלת חוק תאגידי מים וביוב על המועצה האזורית אל-קסום

עומר ורדי:  צלחנו את המשוכה החוקית/פוליטית הזאת לפני סדר גודל של חודשיים

עומר ורדי:  בימים אלו מגובשת המעטפת התקציבית לתחילת הפעילות של תאגיד נווה מדבר בתחומי המועצה האזורית אל-קסום, אנחנו בקשר כמובן עם משרד הפנים

מיקי לוי: הם תומכים?         

עומר ורדי: מי?     

מיקי לוי: באל-קסום

עומר ורדי: מי תומך במי? עוד פעם

מיקי לוי: חלק מתאגידי המים, הרי אנחנו יודעים, רוצים להיפרד אחד מהשני וכו' וכו'

עומר ורדי: לא, לא, לא, אין קשר

עומר ורדי:  נגיד, נווה מדבר הוא תאגיד מצוין שעובד באזור מאוד מאוד מורכב, עם כסייפה, לקיה, חורה

עומר ורדי:  מאוד מורכב, תכף אני אדבר על היום שאחרי ההקמה

עומר ורדי:  אבל מאחר שחוק תאגידי מים וביוב לא חל על מועצות אזוריות, היה צריך לבצע תהליך פרוצדורלי של החלת החוק, צלחנו את המשוכה הזאת, עכשיו מגובשת המעטפת התקציבית

עומר ורדי:  אני מאוד מקווה שכבר בחודשים הבאים נתחיל לראות פעילות בשטח

עומר ורדי:  אני בטוח שאורחות החיים ישתנו דרמטית

עומר ורדי:       אבל פה אני כן רוצה לחזק מסר ברור

עומר ורדי:  יש פער אדיר בין ההקמה של תאגיד מים וביוב וכניסה לפעילות, לבין שלבי הפעילות עצמם, שהם מאוד מאוד מורכבים, ופה אני מתחבר לדברים של נציגי חברת החשמל

עומר ורדי:  אם אנחנו מקבילים את זה לתאגיד מי רהט, שפועל ברהט, אז הוא עושה עבודה מצוינת, אבל מאוד מאוד מורכבת

עומר ורדי:  דוח המבקר עוסק בזה המון, יש פה היבטים של סבסוד וכדומה, לא ניכנס לזה

עומר ורדי:  אני רק אומר שאנחנו צריכים ללוות את המהלך הזה של כניסת תאגידים למועצות אזוריות, גם למועצה אזורית נווה מדבר בהמשך, אני מקווה לקראת סוף 2023, בהיבטים של אכיפה ותקציבים וכדומה

עומר ורדי:  זה אירוע מאוד מאוד מורכב, אבל הוא לחלוטין משנה את אורחות החיים כמעט מהרגע הראשון

עומר ורדי:  ולכן שם אני שמח לבשר שאנחנו בתהליכי שיפור משמעותי מאוד

מיקי לוי: תודה רבה

מיקי לוי:  כן, אדוני, בבקשה

אברהים אלהואשלה: צוהריים טובים

אברהים אלהואשלה:  קודם כול, תודה על זה שנתתם לנו הזדמנות להתבטא

אברהים אלהואשלה:  אני אברהים אלהואשלה, ראש המועצה האזורית נווה מדבר, ואני מקווה שהרושם שיוצאים מפה, שההתרשמות על האזרחים הבדואים בנגב לא תהיה במובן הזה שמציגים, וזה אחוז קטן

אברהים אלהואשלה:  אני לא מחפש תירוצים לשום סיבה, אני לא מסכים עם שום עבירה, ואני גם לא מחפש אשמים ולא רוצה להטיל אשמות על שום גוף אחר

אברהים אלהואשלה:      מה שהוצג כאן, הדברים הציגו את התוצאות

אברהים אלהואשלה:  הסימפטומים הוצגו

אברהים אלהואשלה:  אבל אף אחד לא שאל את עצמו מהם הגורמים שהביאו למעשים האלה

אברהים אלהואשלה:  כדי לטפל בהם, לטפל טיפול שורש אמיתי, צריך להתייחס, מדברים כאן על אזרחי מדינת ישראל, ולא במובן של להיאבק, לטפל

אברהים אלהואשלה:      אני רוצה לציין סיטואציה

אברהים אלהואשלה:  יש סיטואציה שנקלעו אליה האזרחים הבדואים במדינת ישראל בנגב, ואני לא מטיל אשמות על אף אחד, אלא המצב שנקלעו אליו הוא מבעיות היסטוריות, מלחמות, כל מיני

אברהים אלהואשלה:  והמדינה אף פעם לא התייחסה לבדואים בצורה רצינית, בהנחת תוכנית ברורה מותאמת לאורח החיים של הבדואים ולשמור עליהם

אברהים אלהואשלה:  הבדואים לא נולדו אנשים עבריינים, שלא שומרים על החוק

אברהים אלהואשלה:  לא

אברהים אלהואשלה:  אבל אני שואל את כולכם

אברהים אלהואשלה:  מבחינת תיאוריה, חברה מוחלשת, חברה שאתה, קודם כול, הריבון, מדינת ישראל הנאורה, הדמוקרטית, אמורה לתת לכל אזרחיה את הזכות קודם כול, את הפתרונות, האפשרויות, האלטרנטיבות, נתיבי מילוט

אברהים אלהואשלה:  אחר כך במובן האכיפה והחוק וכל זה

אברהים אלהואשלה:      אבל מהי התקווה של הנוער? אני לא מחפש כאן תירוץ לסיבות למה שקורה בנגב

אברהים אלהואשלה:  לא, אגב, זו לא תפיסת העולם שלי ולא מבוסס על דעות קדומות

אברהים אלהואשלה:  ואני בן אדם יצירתי, אני חושב אחרת, וגם משתדל לנסות לשנות את התפיסה, קודם כול במשרדי הממשלה, ואחר כך במדינה, כולנו כאזרחי מדינת ישראל תחת מטרייה אחת, שנקראת מדינת ישראל

אברהים אלהואשלה:  מתחת יש הרבה בעיות, חסמים וכל מיני

אברהים אלהואשלה:  נפתור אותם, אבל על בסיס צדק חברתי

אברהים אלהואשלה:  מה מביא - - - עכשיו שאני, ראש רשות ביישוב קסר א-סיר על יד דימונה, אני כבר רכשתי מגרש, אני גר בבית בלי חשמל, בלי מים, בלי ביוב

אברהים אלהואשלה:      מציינים כאן שהבדואים רוצים שכונות מפותחות

אברהים אלהואשלה:  אני רוצה לשמוע את כולם, אני רוצה לשמוע כאן את הרשות, את משרד השיכון, משרד התחבורה

אברהים אלהואשלה:  כשבאים עכשיו לתת היתר בנייה, זה מותנה בכך שיש פתרון קצה כדי לתת היתר בנייה

אברהים אלהואשלה:  רשות המים והביוב לא עושות את זה

אברהים אלהואשלה:  אנחנו תלויים, אנחנו, אגב, ואני בא ומוחה על זה, ואני אומר, אני רשות במדינת ישראל, אני צריך לפעול ולהתעסק באופן ישיר עם כל משרדי הממשלה, ולא דרך מתווך

אברהים אלהואשלה:  וגם התכנון לא אצלי, התקציבים לא אצלי, התחבורה, כדי לסלול את הכביש, בוודאי תלוי בתוכנית מפורטת, בתוכנית מוסכמת, וגם יחד עם התושבים

אברהים אלהואשלה:  אין את הדברים האלה, אתם לא באים בטענות, אתם מטפלים

אברהים אלהואשלה:  יש תופעה, יש איזושהי סיטואציה, ועכשיו אנחנו כולנו באים לתקוף אותה

אברהים אלהואשלה:  חברת חשמל באים בטענות

אברהים אלהואשלה:  אנחנו פונים לחברת חשמל, אני, את מבנה המועצה שעלה לי 26 מיליון, בניתי אותו ביישוב אבו תלול, עברתי מבאר שבע, ועדיין לא קיבלתי טופס 4

אברהים אלהואשלה:  למה? אכלוס, אין לי

אברהים אלהואשלה:  אני מפעיל את המועצה שנתיים על גנרטור

אברהים אלהואשלה:  אתם מתארים לעצמכם כמה כסף זה עולה לרשות שאין לה הכנסות עצמיות?     בתי ספר, תתארו לעצמכם, אנחנו נתקעים

אברהים אלהואשלה:  אגב, יש לי רשת אורט

אברהים אלהואשלה:  משרד החינוך, יש לנו גנים, יש לנו בתי ספר, אפשר להתגאות בהם

אברהים אלהואשלה:  שלשום עשיתי כנס, זאת אומרת, תוכנית משמעותית לשינוי החינוך ממשרד החינוך, שכל העולם שיבח אותנו

אברהים אלהואשלה:  אבל בתי ספר, אין בהם חשמל

אברהים אלהואשלה:  בנויים, אפשר להתגאות בהם, מבנים יותר טובים מהכנסת פה, ממוזגים, אבל על גנרטור

אברהים אלהואשלה:  אתם מתארים לעצמכם, את הכסף שאני משקיע בגנרטור, אני יכול להשקיע בבית הספר

אברהים אלהואשלה:  חברת חשמל לא רוצה, כל עוד אין לי כביש, לסלול לשם

אברהים אלהואשלה:  תפקיד ההסדרה, הרשות, התפקיד שלה להסדיר

אברהים אלהואשלה:  ואני, כרשות, אני מתכנן

אברהים אלהואשלה:  אני יודע מה הצרכים של היישובים שלי

אברהים אלהואשלה:       אני כאן ממלא שני תפקידים

אברהים אלהואשלה:  אתם מתייחסים אלינו, גם מבקר המדינה, כשהוא מתייחס אלינו על בסיס יישוב כמו שאתם מכירים כולכם, עם תשתיות, עם כבישים, עם תאורה, עם הכול, ועכשיו אנחנו באים, איפה הכשל של מתן שירות, איפה אנחנו לא עושים את העבודה שלנו כמו שצריך

אברהים אלהואשלה:      ולכן, קודם כול בנווה מדבר, באל-קסום, אני מיישם שני דברים

אברהים אלהואשלה:  אני לא באתי לרשות להיטיב ולתת רמת חיים טובה ואיכות טובה, אלא ליישם את מדיניות המדינה

אברהים אלהואשלה:  ואני מבדיל בין המדינה לממשלה, אני מיישם את מדיניות המדינה לשנות את האידיאולוגיה והתפיסה של התושבים, להביא אותם ליישובים

אברהים אלהואשלה:  ומצד שני, במקביל, אני מנסה, עם כל החסמים, לעשות את התנאים הטובים

אברהים אלהואשלה:      אני מזמין אותך, כבוד יושב הראש מיקי לוי, תבוא, לעשות לך סיור

אברהים אלהואשלה:  כאן מוצגת תמונה מעוותת, לא נכונה

אברהים אלהואשלה:  למרות שאידיאולוגיה שלי

אברהים אלהואשלה:  אני רוצה מועצה שיש בה יישובים יהודיים, אני משתף פעולה עם ערד, עם דימונה, עם ראש עיריית באר שבע, רמת הנגב, מצפה רמון, ירוחם

אברהים אלהואשלה:       אני אומר, אנחנו חייבים לשנות קודם כול את התפיסה, ולראות בנגב לא פריפריה, אלא מרכז

אברהים אלהואשלה:  המרכז, כל נקודה על פני כדור הארץ היא נקודה, אבל אנחנו נהפוך אותה לנקודה חיובית יותר, בשילוב ידיים של יהודים ובדואים כאחד, ולהשתחרר מהדעות הקדומות על הבדואים

אברהים אלהואשלה:  הבדואים אזרחים טובים

אברהים אלהואשלה:  אני אישית לא שירתי, אבל מהמשפחה שלי שירתו, עשו את החובות שלהם

אברהים אלהואשלה:  תודה רבה

מיקי לוי: אין ספק

מיקי לוי:  הדברים שלך נגעו לליבנו, הלוואי שתהיה לנו תקווה לעתיד שהדברים האלה ישופרו

מיקי לוי:  יש מישהו שרוצה להגיד משפט מאוד מאוד חשוב על קצה הלשון? משפט

מיקי לוי:  כי שמענו את הצלצול, אני לא יכול להמשיך

מוטי חדד: משפט

מוטי חדד:  מוטי חדד, מהתחום המוניציפאלי במועצה אזורית נווה מדבר, מעל עשר שנים מלווה את החברה הבדואית

מוטי חדד:      רצית משפט, אני אגיד משפט אחד לעניין משילות

מוטי חדד:  לארוך התקופה שאני מלווה את המועצה ואת החברה, הגופים שמטפלים במגזר הבדואית, בחברה הבדואית, עברו אין-ספור משרדים: משרד ראש הממשלה, משרד הרווחה, משרד החקלאות, הכלכלה

מוטי חדד:  בדוח כתוב כלכלה, היום זה כבר רווחה, וכן הלאה

מוטי חדד:      זה מקשה

מוטי חדד:  משילות צריכה יציבות, צריכה רציפות, צריכה ודאות כדי שיוכלו לממש מה שמחליטים

מוטי חדד:  וזה לא נרשם בדוח מבקר המדינה

מוטי חדד:  תודה

מיקי לוי: אין לי אלא להסכים איתך

מיקי לוי:  כשל, כשל בהסכמים הקואליציוניים שמעוותים את המציאות וגורמים לכשלים אחר כך בשטח

מיקי לוי:  צר לי על העניין הזה, אין לי פתרון אפילו

מיקי לוי:  אין לי תשובה נאותה

מיקי לוי:  אני מתבייש במה שאמרת

מיקי לוי:  אני מתבייש כמדינה במה שאמרת

מיקי לוי:  עוד מישהו היה שם? אתה, אדוני? משפט, בבקשה

חגי רונן: שלום

חגי רונן:  חגי רונן, המרכז למיפוי ישראל

חגי רונן:      אנחנו עוסקים בשני תהליכים שתורמים, שעוזרים להסדרה ביישובים הבדואיים

חגי רונן:  אחד הוא הנושא של השמות והמספרים ביישובים המוסדרים

חגי רונן:  אנחנו עובדים כבר כמה שנים, יש לי מנהל פרויקט שממש עובד על זה

חגי רונן:  לפני שבוע היו אצלי מכסייפה, אנחנו מתקדמים שם

חגי רונן:  החסמים הם בעיקר ברשות עצמה, שהיא צריכה לקיים ועדה לאשר את השמות, ואחרי שניתן האישור ממשרד הפנים צריך להציב את השלטים ברחובות, ואלה שני חסמים שקשים להם, ואנחנו מלווים אותם בנושא

חגי רונן:  הנושא של המיפוי הוא פשוט ונפתר

חגי רונן:      הנושא השני, שלא מופיע בדוח של מבקר המדינה, הוא הנושא של הסדר הקרקעות

חגי רונן:  רוב הקרקעות ביישובים הבדואיים לא מוסדרים

חגי רונן:  אנחנו עובדים על זה יחד עם הרשות לרישום והסדר זכויות במקרקעין

חגי רונן:  הם לא נמצאים כאן, אני לא יודע גם למה הם מופיעים בדוח

חגי רונן:  יש שם חסמים משמעותיים

חגי רונן:  הרבה מההסדר נמצא בבתי משפט בגלל כל מיני סכסוכים

חגי רונן:  זה חלק מהמשילות, לטעמי

חגי רונן:  תודה

מיקי לוי: עכשיו בכלל סיבכת אותי

מיקי לוי:  אם חשבתי שאני קצת מבין, אז כנראה לא בכלל

מיקי לוי:  אני חייב להבין שאני יוצא יותר מודאג מאשר נכנסתי לדיון הזה

מיקי לוי:  כן, אדוני

מיקי לוי:  ממש משפט

אורי נוסבאום: תודה רבה

אורי נוסבאום:  אורי נוסבאום, יועץ משפטי של הרשות להסדרת הבדואים

אורי נוסבאום:      השר לשוויון חברתי, שהוא היום אמון על הנושא, מקדם הצעת החלטה לוועדת שרים שאמורה להידון בשבוע הבא, במסגרתה אמורות להירשם הסכמות בין השוויון החברתי למשרד לביטחון לאומי ולאוצר על תקצוב של יחידת יואב לשם תגבור תקנים, לשם ליווי עבודות הפיתוח של הרשות

אורי נוסבאום:  זה אחד החסמים המרכזיים

אורי נוסבאום:  כמו שניתנה פה דוגמה על ידי נציג המשטרה לגבי - - -     

מיקי לוי: אתה מכיר את זה, אייל?     

אייל אזולאי: אני מכיר את זה בתהליך, אבל יש פה - - -     

מיקי לוי: הינה, היה שווה לך לבוא

מיקי לוי:  יש פה אמירה לפרוטוקול שאמור להיות תקציב כדי להקים

אייל אזולאי: אני מכיר את זה, אבל אני, כמו שאתה יודע, מפקד אופרטיבי

מיקי לוי: לא, אבל אתה תעביר את זה הלאה, לגורמי המחוז

אייל אזולאי: אני מכיר את הדבר הזה, אבל בסוף, אני מסתכל על תקנים שקיבלנו

אייל אזולאי:  אני יודע שיש כוונה ומאמצים של המשרד

אורי נוסבאום: היו דיונים, גם עם מפקד יחידת יואב, גם יש תקצוב בהחלטה עצמה

נסיה יודיץ: ראיתי את המסמך שכתוב, אני מבקשת שאנחנו נהיה מתואמים בהקשר הזה, לפני שאנחנו אומרים כאן להתייחסות לפרוטוקול

מיקי לוי: אבל גברתי, כסף תמיד טוב לקבל, תקציב

נסיה יודיץ: אם זה אכן היה המצב, ודאי שהייתי שמחה לכזו בשורה

אורי נוסבאום: סוכם תקציב עם האוצר

אורי נוסבאום:  אני רק אציין, סוכם תקציב עם האוצר

מיקי לוי: אדוני היועץ המשפטי של רשות הבדואים

מיקי לוי:  יושבת כאן ראש אגף תכנון במשרד לביטחון לאומי

מיקי לוי:  אגב, במשרד לביטחון לאומי, בבקשה, בסיום הישיבה, תתקשרו, תחליפו טלפונים, זה חשוב

אורי נוסבאום: בסדר, עוד דבר, אולי בנימה אופטימית נוספת, או מהלך נוסף שמקודם הוא תוכנית תקנונית שתחול על התוכניות המפורטות שחלות במרחב, שמטרתה להקל את התנאים להוצאת היתרי בנייה, זה מתחבר גם למה שראש המועצה תיאר כחסם

אורי נוסבאום:  זה גם כפוף להסכמה בין הרגולטורים השונים, אבל זה מתקדם

אורי נוסבאום:  הוקם צוות בין-משרדי עוד בהחלטה 1279

אורי נוסבאום:  גם בהחלטה שמובאת לדיון בשבוע הבא בעצם יש עוד עיגון של הנושא הזה, ורוצים לקדם את זה כמה שיותר מהר, באמת כדי להביא להסרה של כמה שיותר חסמים להסדרת ההתיישבות

מיקי לוי: תודה רבה לך

מיקי לוי:  פספסתי את מתנ"א

מיקי לוי:  רוצה להגיד משהו? אני לא יודע את שמך, אני מתנצל

שמעון בוטבול: שמעון בוטבול, סגן מפקד משטרת התנועה הארצית

שמעון בוטבול:      גם אצלנו הוקמו שתי יחידות, או נוספו שתי יחידות לגזרת דרום לסוגיית המשילות

שמעון בוטבול:  גם בתחום הימ"ר, מודיעין, נושאי תנועה; וגם תוספת ליחידת הסיירת שהייתה קיימת, אבל היא אוחדה לפרק בגזרת נגב

שמעון בוטבול:  עוד עשרה רוכבים, שעושים הרבה מאוד פעילויות יחד עם היחידות האופרטיביות של משטרה התנועה הארצית

שמעון בוטבול:  עד כאן

צחי סעד: ברשותך, אני אזכיר שנושא המשילות שהתייחסנו אליו בדוח למעשה בנוי משני חלקים

צחי סעד:  אני אתייחס לדברים שנאמרו פה

צחי סעד:  הנושא הראשון הוא אכיפת החוק, אכיפת ההחלטות, אכיפת החוק על התושבים

צחי סעד:  מצד שני, חובת המדינה לספק את השירותים לתושבים, לתת להם את הזכויות שהם נדרשים להן

צחי סעד:  למעשה, אלה שני הצדדים של המטבע

צחי סעד:  הצד הראשון הוא חובות האזרחים לקיים את החוקים; הצד השני של המטבע הוא חובת הממשלה והרשויות שלה לספר את השירותים והזכויות שמגיעים לאזרחים

צחי סעד:      הצעדים שהוזכרו פה לארוך כל הדיון מבורכים, וכמובן, בוודאי יהיו להם תוצאות חיוביות והשפעה חיובית

צחי סעד:  אבל צריך לזכור שבסופו של דבר, עם כל הכבוד לכל החברים, ובמיוחד למשטרה שיושבת פה, שהיא שחקן מרכזי, נדרש בסופו של דבר תכלול של הנושא הזה, נדרש גורם מתכלל, דיברנו על זה גם בהמלצות שהזכרנו בתחילת הדיון, ונדרשת תוכנית מערכתית, תוכנית אסטרטגית רב-שנתית לטיפול, ולטיפול גם בצד האכיפה וגם בצדדים האחרים שהזכרתי

צחי סעד:  לא רק בצד האכיפה, אלא גם בצד הספקת השירותים שמגיעים לתושבים

מיקי לוי: אני חייב להגיד שאני יוצא יותר מודאג מאשר נכנסתי

מיקי לוי:  לאורן כל השנים כשלים של המדינה עצמה גרמו לחלק מן התופעות שדיברנו עליהן, כתוצאה מחוסר טיפול, בואו נשים את זה על השולחן

מיקי לוי:  וזה נכון כמעט לכל המשרדים

מיקי לוי:  אבל כן אפשר לעשות

מיקי לוי:  יצא חבר הכנסת סגלוביץ' החוצה, שבהיותו סגן שר תכלל את כל הגורמים

מיקי לוי:  יש נושאים שהוא לא יכול לתכלל

מיקי לוי:  נושאים אזרחיים הוא לא יכול לתכלל

מיקי לוי:       ואני מקווה מאוד, ובשביל זה נעביר את פרוטוקול הדיון למנכ"ל משרד ראש הממשלה

מיקי לוי:  המדינה חייבת לשים מישהו שיתכלל את כלל המשרדים כדי להוציא את העגלה הזו מהבוץ, והיא שקועה

מיקי לוי:  יש פעילויות, עושים, רוצים לעשות

מיקי לוי:  יש תקציבים

מיקי לוי:  אבל צריך לפתור דברים בדרך

מיקי לוי:  אז לא פתרנו את הכול, אבל נגענו בכל מיני נושאים, שאולי חלק מהם פתרנו

מיקי לוי:  המשטרה היא שחקן מרכזי, היא עושה את מרב המאמצים, חסרים שם תקנים, כסף, טכנולוגיה, אמצעים וכו'

מיקי לוי:       אני מבקש ממי שביקשתי מהם את מכתבי העמדה האלה, ננסה לעבוד על העניין הזה

מיקי לוי:  תם ולא נשלם

מיקי לוי:  אנחנו ניתן לממשלה את הצ'אנס לשים איזשהו פרויקטור לנושא, ברמה כזו או אחרת, שיוכל לתכלל את כלל הפעולות

מיקי לוי:  ואני לא מתכוון לשים את הדוח על המדף

מיקי לוי:  אנחנו ניפגש כאן בעוד כמה חודשים, וכל אחד יצטרך, לא יודע אם זה שישה חודשים או שמונה חודשים

מיקי לוי:  אבל נוציא את הפרוטוקול, תרצו לקבל את הפרוטוקול – נשלח לכם את הפרוטוקול

מיקי לוי:  נוציא את הפרוטוקול וכל אחד יצטרך להגיד מה הוא שיפר, מה הוא עשה, כי הוועדה לרשות המדינה לא מתכוונת לעזוב את זה ולהגיד, אוקיי, עשיתי "וי", דנתי בדוח של מבקר המדינה ואני ממשיך הלאה לדרכי לדוחות הבאים

מיקי לוי:  לא, זה לא יקרה

מיקי לוי:  ולכן קחו את זה ברצינות, זה נכנס לתיק תזכורת, כמו שלימדו אותי בעבר

מיקי לוי:       אנחנו ניפגש כאן בעוד חצי שנה, שמונה חודשים, אני לא יודע כרגע מתי

מיקי לוי:  ואם אנחנו נוכל לעזור במשהו בהמשך הדרך, אז בבקשה

מיקי לוי:  תודה רבה לכולם שבאתם, אני מעריך את זה

מיקי לוי:  ישיבה זו נעולה